Francais Video Game The Witcher Dimainkan Ramai Gamers Selepas The Witcher Netflix

Bukan kaleng-kaleng penangan The Witcher di Netflix ini.

Beberapa hari lepas, Netflix telah melancarkan siri terbaru mereka yang diadaptasi dari siri buku The Witcher hasil penulisan Andrzej Sapkowski. Ternyata, siri ini begitu hebat sehinggakan ribuan gamers sama ada kembali bermain atau mula bermain The Witcher 3: Wild Hunt – episod terakhir dalam francais video game The Witcher yang dibangunkan CD Projekt Red.

Game tersebut (termasuk versi GOTY) mencatatkan sejumlah 48 ribu pemain serentak di Steam, jumlah yang pernah dicatat sekitar Jun 2016 apabila DLC Blood and Wine dilancarkan.
Jumlah pemain di PlayStation 4 dan Xbox juga turut menyaksikan peningkatan populariti angkara siri The Witcher di Netflix itu.

Sejumlah sejuta gamer telah memainkan The Witcher 3: Wild Hunt sepanjang bulan Disember setakat ini – agak menakjubkan bagi sebuah game yang dilancarkan pada tahun 2015!
Game pertama, The Witcher (2007) dan kedua, The Witcher 2: Assassins of Kings  (2011) di Steam turut menyaksikan kenaikan jumlah gamer yang ingin menelusuri kembali alkisah Geralt of Rivia dan mungkin cuba memahami dunia The Witcher dengan lebih mendalam.
Hebat betul. Nasihat kitorang, kalau nak lebih memahami dunia The Witcher, korang mainlah game-game tersebut. Atau, untuk penyelesaian lebih low-tech, baca buku-bukunya.


Metal Gear Online: DLC Hadir Bersama Quiet, Peta Baru Dan Appeal Actions!

DLC bagi Metal Gear Online telah diumumkan oleh pihak Konami. Dalam DLC seterusnya pemain akan menerima 3 peta baru berserta Quiet.
[su_slider source=”media: 7558,7557,7556″ limit=”10″ link=”lightbox” height=”16000″ title=”no” autoplay=”2000″]Dalam DLC kali ini, Konami menjanjikan 3 buah peta baru untuk MGO iaitu:

Coral Complex
Rust Palace
Azure mountain

Gerakan watak juga boleh diubahsuai melalui DLC ini yang diberi nama sebagai Appeal Actions. Appeal Actions ini dibahagikan kepada 4 pek utama yang mempunyai pelbagai aksi iaitu:

Basic appeal pack
Battle appeal pack
Dance appeal pack
Hero appeal pack

MGO juga bakal memperkenalkan satu watak yang cukup tidak asing iaitu Quiet. Kemungkinan besar skill beliau untuk bergerak pantas dan menjadi invisible bakal diperkenalkan?
DLC untuk MGO ini boleh diperolehi mulai Mac 2016.
JomBaca: Konami bercadang menyambung siri MGS!
Komen penulis: Watak tambahan dan peta multiplayer semuanya dicilok dari single player. Really Konami?


Pemain PS Plus Menerima Game Percuma Bernilai Sekitar RM3200 Pada 2020

Apabila setiap bulan Sony mengumumkan senarai game percuma dalam langganan PlayStation Plus, pasti ada yang gembira dan ada juga yang kecewa dengan game-game yang ditawarkan. Namun, kita tidak boleh nafikan bahawa nilai-nilai game yang diberikan adalah sangat tinggi, sama ada kita suka ataupun tidak.
Ahli PS Plus membayar RM159 setahun (atau RM69/3 bulan), menerima beberapa game PS4 dan PS5 percuma pada setiap bulan, yang mana secara keseluruhan sepanjang tahun 2020, semua game tersebut bernilai USD789.72 (sekitar RM3200.73). Ini menurut kajian dan perkiraan yang dilakukan oleh Push Square.
Antara game besar yang ditawarkan percuma dalam langganan PS Plus sepanjang tahun ini ialah Uncharted 4: A Thief’s End, BioShock: The Collection, Shadow of the Colossus, Fall Guys, Bugsnax, Worms Rumble dan banyak lagi.
Lebih menarik, nilai ini juga termasuk sekali untuk game-game percuma yang ditawarkan dalam PlayStation Plus Collection, eksklusif untuk pelanggan PS Plus di PS5.
Walau bagaimanapun, harus diingat, ini merupakan anggaran perkiraan untuk langganan PS Plus bagi rantau Amerika Utara. Para pelanggan PS Plus di Malaysia (Asia) mungkin bernilai sedikit berbeza daripada anggaran ini disebabkan kadang-kala ada game yang berbeza serta harga game dalam Ringgit yang sedikit berlainan.
Namun, anggaran dari Push Square ini bolehlah diambil kira sebagai anggaran kasar untuk PS Plus bagi pemain Malaysia kerana perbezaan itu tidaklah terlalu ketara.
Yang terkini, untuk bulan Disember 2020, PS Plus memberikan Worms Rumble, Just Cause 4, dan Rocket Arena.
Game apa yang korang rasa paling berbaloi ditawarkan dalam PS Plus pada tahun ini?Kongsikannya di ruangan komen.


Rainbow Six Siege: Disk PS4/Xbox One Akan Boleh Dimainkan Di PS5/Xbox Series X

Rainbow Six menjadi game pertama yang menyokong fungsi ‘backward compatibility’ iaitu disk game ini dari konsol generasi masakini akan boleh dimainkan di sistem konsol generasi akan datang.
Kepada pemain Rainbow Six Siege di konsol, tak perlu risau untuk upgrade ke konsol generasi akan datang kerana disk game di PS4 boleh dimainkan di PS5, dan disk untuk Xbox One akan boleh dimainkan di Xbox Series X.
Berita ini diumumkan oleh pengarah kreatif, Leroy Athanassoff, dalam satu kenyataan terbaharu di laman rasmi Ubisoft. “Apa yang kami tahu dengan pasti adalah kami tidak mahu memecahbelahkan komuniti kita, membahagikan komuniti kita, dan kami tidak mahu kamu membeli satu lagi salinan Rainbow Six Siege pada harga penuh,” kata Athanassoff.
Beliau sekali lagi mengesahkan bahawa game itu nanti akan turut menyokong matchmaking rentas generasi (cross-gen), bermakna, pemain di PS4/Xbox One akan boleh main bersama PS5/Xbox Series X — satu berita yang telah kami laporkan sebelum ini.
Marilah sama-sama berharap agar lebih banyak game lain, terutamanya game online, mengikut jejak Ubisoft dan Rainbow Six Siege ini.


Media Prima Umum Sebagai Penyiar Rasmi ESL One Genting, Akan Disiarkan Di NTV7 Dan tonton!

Media Prima mula membuka langkah mereka dalam kancah eSports negara.
Media Prima telah mengumumkan bahawa portal online video streaming, tonton, dan saluran televisyen percuma, NTV7 telah dipilih sebagai penyiar rasmi untuk ESL One Genting. Acara eSports bertaraf antarabangsa ini akan dilangsungkan di Arena of Stars, Genting Highlands pada 6 hingga 8 Januari 2017.

Para peminat DotA 2 akan menikmati live streaming peringkat separuh akhir (6 dan 7 Januari) dan Grand Finals (8 Januari) di tonton.com.my dalam High Definition (HD) secara percuma. Manakala, di NTV7, ia akan menyiarkan Grand Finals bermula pukul 6 petang pada 8 Januari.
Dalam satu kenyataan media yang dikeluarkan, Airin Zainul, Group General Manager untuk NTV7, 8TV dan tonton berkata, “Kami berasa sungguh terhormat untuk diberikan keistimewaan membawakan eSports kepada masyarakat Malaysia buat pertama kali, dengan kegilaan DotA 2 sedang mendapat populariti yang cukup hebat dalam kalangan gamers di Malaysia.”
“Malah, ini adalah platform dan peluang terbaik untuk semua peminat DotA 2 yang tidak dapat menghadirkan diri ke Genting Highlands bagi menyaksikan pasukan kegemaran mereka beraksi,” tambah beliau lagi.

ESL One Genting akan diadakan pada 6 hingga 8 Januari ini – menampilkan 8 pasukan DotA 2 terbaik dunia berentap di Arena of Stars, Genting Highlands. Hadiah yang bakal menjadi rebutan adalah USD250,000.


Gimik Trailer Cyberpunk 2077: Setelah 5 Tahun Membisu, Akhirnya Peminat Naik Gila!

Peminat developer CD Red Projekt akhirnya gembira apabila pentas Xbox di E3 2018 “digodam”!
Akhirnya ada berita berkenaan game RPG yang berlatarbelakangkan dunia futuristik – tanda Cyberpunk 2077 masih diteruskan pembangunannya.

Trailer pertamanya yang diumumkan 5 tahun lepas sering membuat pengikut CD Red Projekt tertunggu-tunggu kerana populariti game singleplayer RPG mereka seperti francais Witcher amatlah mantap dari segi gameplay serta jalan cerita yang mendalam.

Game ini berdasarkan game analog Cyberpunk 2020 dan kini menceritakan kehidupan selepas 57 tahun dari siri tersebut. Di dalam era ini, korang akan mengembara dalam duia Open-World RPG bersama Psycho Squad mencari member baru di dunia Amerika yang kian mereput di pegang oleh syarikat gergasi dan gangster jalanan.

Di dalam trailer tersebut tertulis 12 kod untuk redeem Witcher 3: Wild Hunt secara percuma dari website CD Projekt Red. Siapa nampak dulu, dia dapat!

Terdapat juga sebuah secret code digabungkan dari trailer tersebut (minit ke 1:32) menunjukkan tiada microtransaction, pembelian DLC dan seangkatan akan di implimen ke dalam Cyberpunk 2077 dan semua content akan datang adalah percuma. Berikut di bawah merupakan inskripsi isi 2 frame digabungkan sekali.

“It’s been over 2077 days since we announced our plan to develop Cyberpunk 2077. We released a CGI trailer, gave some interviews and went dark. Normal procedure for these kinds of things – you announce a game and then shut up, roll up your sleeves, and go to work. We wanted to give you The Witcher 3 and both expansions first, which is why this period of staying silent was longer than we planned. Sorry for that.
“As soon as we concluded work on Blood and Wine, we were able to go on full speed ahead with CP2077’s pre-production. But we chose to remain silent. Why? At some point, we made a decision to resume talking about the game only when we have something to show. Something meaningful and substantial. This is because we do realise you’ve been (im)patiently waiting for a very long time, and we wouldn’t like anyone to feel that we’re taking this for granted. On the contrary – it gives us a lot of extra motivation. The hype is real, so the sweat and tears need to be real too
“But to the point. Today is the day. If you’re seeing this, it means you saw the trailer our vision of Cyberpunk, an alternative version of the future where America is in pieces. Megacorporations ——- civilised life, and gangs rule the rest. And, while this world is full of adrenaline, don’t let the car chases and guns mislead you. Cyberpunk 2077 is a true single-player story adventure RPG. You’ll be able to create your own character and… well, you’ll get to know the rest from what we show at our booth at E3. Be on the lookout for the previews!
“Before we finish, you probably have some questions.”
“1. When? When we told you we would only release the game when it’s ready, we meant it. We’re definitely much, much closer to a release date than when we were back then :), but it’s still not the time to confirm anything, so patience is still required. Quality is the only thing that drives us – it’s the beauty of being an independent studio and your own publisher.
“2. How big? Seriously big, but… to be honest, we have no bloody clue ———– you can expect. And we promise we’ll do this before we start talking about any pre-orders or ask anything of you.
“3. Free DLC/Expansions/DRM? Expect nothing less than you got with THe Witcher 3. AS for DRM, CP2077 will be 100% DRM-free on PC.
“4. Microtransactions? In a single-player role-playing game? Are you nuts?
“Once again, thank you for your patience.
“Yours,
“CD Projekt Red Team.”


Turbo Golf Racing: Boleh Beli or Boleh Blah!?

Tengah syok berlumba kereta tu, jangan tinggalkan pula bola golf kat belakang dalam Turbo Golf Racing.

Turbo Golf Racing merupakan sebuah game sukan dan perlumbaan yang dibangunkan oleh Hugecalf Studios dan diterbitkan oleh Secret Mode untuk platform PC, Xbox One dan Xbox Series.
Game ni korang boleh katakan ala-ala Rocket League tapi gantikan bola sepak dengan bola golf, gantikan tiang gol dengan lubang golf.
Sasarkan tepat ke arah lubang golf
Turbo Golf Racing memerlukan korang untuk mengawal kereta lumba membawa bola golf sehingga ke lubang gol. Korang boleh mengubahsuai kereta lumba dari badan, tayar dan sehingga ke warnanya. Malah korang juga boleh ubah suai bola golf.

Sebelum masuk ke perlawanan, korang kena pilih dulu 2 cores yang akan membantu korang untuk membawa bola golf dengan lebih pantas. Terdapat pelbagai jenis cores yang boleh dipilih, tapi saya lebih suka gunakan Shock dan power boost kerana ianya lebih mudah untuk digunakan.
Shock membolehkan korang ‘menendang’ bola golf dengan perlahan dari jarak jauh. Ini akan membantu korang untuk mengawal kelajuan bola golf supaya ia tidak bergerak terlalu laju, terutamanya apabila korang dah sampai dekat dengan lubang gol, core Shock sangat penting di sini.
Manakala power boost membolehkan kereta korang bergerak dengan lebih pantas menggunakan turbo tapi memakan tenaga turbo lebih cepat.

Semasa dalam perlawanan, korang akan bertarung dengan 8 pemain lain. Masing-masing membawa bola golf. Cabaran pemain di sini adalah tempat perlawanannya, sangat dinamik dan mempunyai peringkat.
Semasa membawa bola golf, ada sesetengah jalan yang dapat membantu kereta untuk boost lebih laju. Apa yang penting korang kena elakkan jalan pasir, kelajuan kereta akan menurun dengan drastik.

Tempat perlawanannya walaupun menyediakan jalan lurus, namun korang boleh gunakan jalan pintas untuk sampai ke lubang gol lebih cepat. Tapi ini memerlukan skill pemain sedikit terutamanya untuk terbang. Ya! Kereta lumba korang boleh terbang malah mampu melakukan flip untuk tendang bola golf lebih laju.
Terdapat juga power ups yang boleh diambil oleh pemain di tempat perlawanan. Power ups yang disediakan seperti rocket, shield dan energy untuk refill turbo. Rocket ialah kegemaran saya kerana boleh sabotaj pemain lain dengan stun mereka selama beberapa saat sebelum boleh begerak. Tapi mereka juga boleh memintas serangan rocket jika mereka mengambil shield.

Satu lagi cabaran pemain adalah semasa ‘menendang’ bola golf kerana terdapat elemen fizik di mana bola golf akan bergerak ke arah lain. Dan pergerakan itu akan ditentukan dari arah mana kereta pemain bergerak. Ini digabungkan dengan kelajuan kereta dapat memberikan cabaran kerana pemain perlu menentukan sama ada untuk terus laju atau perlahan sebentar untuk perbetulkan pergerakan bola golf. Kalau tak, masuk gaung la bola golf.
Setiap perlawanan ada 3 peringkat, kemenangan pemain akan ditentukan berdasarkan berapa pantas pemain bawa bola golf ke lubang gol dan jumlah mata yang dikumpul sepanjang 3 peringkat tersebut.

Points akan diberikan kepada pemain setiap kali selesai perlawanan. Points itu korang boleh gunakan untuk beli kosmestik di shop seperti badan kereta, warna bola golf yang lebih menarik dan banyak lagi.
Itu baru multiplayer mode, Turbo Golf Racing juga menyediakan mode Solo. Mode ini boleh dikatakan sebagai pengenalan korang untuk menyesuaikan dengan kawalan permainan dan tempat perlawanan. Dan jika korang pantas menghabiskan perlawanan, korang akan diberikan 3 stars dan kebanyakan Cores boleh di-unlock di sini dengan mengumpul stars.

Namun, saya mengharapkan pembangun menambah mode player Vs A.I. bagi mereka yang mahu mendapatkan gambaran sebelum terjun ke dalam perlawanan sebenar. Atau bagi mereka yang mahu main secara offline.
Dari segi kawalan, saya recommend guna controller daripada mouse dan keyboard. Kawalan mouse dan keyboard agak tidak smooth dan clunky, terutamanya semasa memusingkan kereta. Jangan risau kerana game ini menyokong kawalan controller di PC dan cross platform.
Grafik yang colorful

Satu lagi aspek yang perlu ditekan di sini adalah grafiknya. Details yang diletakkan pada setiap map perlawanan sangat cantik. Ada map yang dipenuhi dengan pokok-pokok merah atau ungu. Warna stadium yang pelbagai juga menarik.
Muzik yang catchy
Jujur saya katakan yang saya banyak habiskan masa di main menu hanya untuk dengar muziknya. Muziknya catchy dan sedap untuk didengar. Dari segi efek bunyi, walaupun ada beberapa bahagian yang agak hit or miss. Tapi secara keseluruhannya ok bagi saya.
Keputusan – BOLEH BELI or BOLEH BLAH!?
Turbo Golf Racing sesuai bagi korang yang dah biasa main game macam Rocket League tapi mahukan kelainan dari segi jenis sukan.
Bagi korang yang tidak menggemari game sukan dan perlumbaan seperti ini, Turbo Golf Racing mungkin tidak sesuai bagi korang.
+ Gameplay dengan elemen fizik pada bola golf yang mencabar+ Muzik yang best+ Grafik yang bagus
– Tiada mode player Vs A.I.– Kawalan mouse dan keyboard yang tidak smooth dan clunky


Ubisoft Rancang Keluarkan 3 Atau 4 Game AAA Dari April 2019 Hingga Mac 2020

Ubisoft ada rancangan besar untuk gegarkan dunia gaming pada tahun ini dan awal tahun depan.

Dalam laporan kewangan terbaru, Ubisoft telah mendedahkan keputusan prestasi mereka untuk suku ketiga tahun fiskal 2019. Selain itu, mereka turut mengumumkan sedikit apakah perancangan mereka untuk tahun fiskal 2020 yang bakal tiba — iaitu dari April 2019 hingga Mac 2020.
Dalam tempoh itu, Ubisoft merancang untuk melancarkan 3 atau 4 game AAA. Walau bagaimanapun, mereka masih belum mengumumkan apakah game tersebut, malah francais mana juga tidak disebut.
Jadi, tugas korang sekarang adalah untuk meneka apakah game yang sedang berada dalam perancangan Ubisoft ini? Apakah mungkin pelancaran Skull & Bones, Assassin’s Creed seterusnya, Watch Dogs 3, Splinter Cell atau Ghost Recon terbaru?
Yang pasti francais Rainbow Six Siege dan For Honor pasti tidak akan mendapat sekuel kerana kedua-dua game ini masih lagi hangat ditambah dengan kandungan-kandungan bermusim terbaru.

Sumber: VG247


Trailer Terbaru No Straight Roads Dedahkan Komposer Final Fantasy, Pelakon Suara Jepun

Bersempena dengan Tokyo Game Show (TGS) 2019 yang sedang berlangsung, Metronomik telah mengeluarkan trailer terbaru untuk No Straight Roads.
Dalam trailer berdurasi 2:22 minit ini, ia menggabungkan beberapa gameplay yang pernah diperlihatkan sebelum ini, serta sedikit gameplay yang belum pernah dikeluarkan.
Selain itu, trailer ini turut mendedahkan komposer undangan yang akan turut bekerjasama dalam game ini, iaitu Masahiro “Godspeed” Aoki yang pernah menghasilkan muzik untuk siri Sengoku Basara, Street Fighter V dan Final Fantasy XV Multiplayer: Comrades. Pelakon-pelakon suara untuk bahasa Jepun juga diumumkan.
Jom layan:

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun Square Enix yang menjadi lead game designer untuk Final Fantasy XV; serta Daim Dziauddin, concept artist untuk Street Fighter V.
No Straight Roads akan dilancarkan pada awal tahun 2020 untuk PC dan PS4.


Final Fantasy X/X-2 HD Remaster Tiada Opsyen Yang Peminat Mahukan!

Nampaknya terpaksa modders tambah opsyen untuk dual audio.
Berita Final Fantasy X/X-2 diterbitkan di Steam memberikan efek positif kepada gamers di PC. Versi PC ini mempunyai perbualan dalam Inggeris/Jepun dan juga subtitle. Malang sekali opsyen ni tidak seindah yang dijangka.
Jika pemain memilih audio Jepun, maka subtitle untuk bahasa Jepun akan keluar dan juga sebaliknya apabila bahasa Inggeris . Tiada pilihan untuk menggabungkan audio bahasa Jepun bersama subtitle Inggeris.
Ramai pembeli di Steam telah memberi komen mengenai perkara ini tetapi Square Enix telah menyatakan bahawa ini tidak dapat dilaksanakan atas ‘masalah teknikal‘.
Bagi mereka yang inginkan opsyen untuk mempunya audio bahasa Jepun bersama subtitle Bahasa Inggeris bolehlah mencuba mod ini menerusi laman web Steam.


Gran Turismo 7: Bila Nak Release? Ada Berita Ke?

Selain siri-siri besar seperti Uncharted dan God of War di Playstation, memang tidak dapat dinafikan bahawa Gran Turismo terletak dalam kategori yang sama. Menurut pencipta siri GT iaitu Kazunori Yamauchi bahawa GT7 masih lagi dalam proses awal penyiapan.
Jika segala proses berjalan lancar, GT7 dijangkakan akan berjumpa dengan peminat pada tahun 2017 nanti. Berita gembira bagi kipas-susah-mati kerana akan menggunakan physic engine yang sama dengan GT6.
GT7 juga telah dikhabarkan boleh digunakan bersama Playstation VR. Ini adalah dalam usaha Polyphony Digital untuk memberi lebih feel semasa berlumba.


Ini Keperluan Spesifikasi Yang Rasmi Untuk Battlefield V Di PC

Sebelum ini, EA dan DICE boleh dikatakan agak awal mendedahkan keperluan spesifikasi untuk Battlefield V di PC melalui laman web Origin. Walau bagaimanapun, setelah info tersebut tular, EA telah mengesahkan yang info tersebut adalah tidak benar dan ia hanya sebagai placeholder.

Terbaru, mereka telah mendedahkan keperluan spesifikasi untuk game Perang Dunia Kedua akan datang itu secara rasmi, dan korang boleh lihat sama ada PC korang mampu atau tidak untuk memainkan Battlefield V di bawah:
Keperluan Yang Direkomen
OS: 64-bit Windows 10 atau lebih baru
Processor (AMD): AMD Ryzen 3 1300X
Processor (Intel): Intel Core i7 4790 atau yang sama dengannya
Memory: 12GB RAM
Graphics card (NVIDIA): NVIDIA GeForce GTX 1060 6GB
Graphics card (AMD): AMD Radeon RX 580 8GB
DirectX: 11.1 Compatible video card atau yang sama dengannya
Keperluan Sambungan Online: 512 KBPS atau sambungan Internet yang lebih pantas
Ruang Disk: 50GB

Direkomen Untuk DXR
OS: 64-bit Windows 10 October 2018 Update (1809)
Processor (AMD): AMD Ryzen 7 2700
Processor (Intel): Intel Core i7 8700
Memory: 16GB RAM
Graphics card (NVIDIA): NVIDIA GeForce RTX 2070
DirectX: DirectX Raytracing Compatible video card
Keperluan Sambungan Online: 512 KBPS atau sambungan Internet yang lebih pantas
Ruang Disk: 50GB

Minimum
OS: 64-bit Windows 7, Windows 8.1 dan Windows 10
Processor (AMD): AMD FX-8350
Processor (Intel): Core i5 6600K
Memory: 8GB RAM
Graphics card (NVIDIA): NVIDIA GeForce GTX 1050 / NVIDIA GeForce GTX 660 2GB
Graphics card (AMD): AMD Radeon RX 560 / HD 7850 2GB
DirectX: 11.0 Compatible video card atau yang sama dengannya
Keperluan Sambungan Online: 512 KBPS atau sambungan Internet yang lebih pantas
Ruang Disk: 50GB

Battlefield V akan dilancarkan pada 20 November ini untuk PC, PS4 dan Xbox One.
Sumber: Gamespot


PlayStation 4.5: Diberi Nama Kod Sebagai NEO, Mempunyai Pelbagai Naik Taraf

Dikhabarkan dari laman web Giant Bomb, PS4.5 bakal menerima pelbagai naik taraf dari segi CPU, GPU dan juga RAM.

Kaz, bagitau la. Betul ke ni? Jangan la mainkan hati dan perasaan saya. Tak suka tau main-main camni.
NEO dikatakan bakal memberi pemain kelebihan dalam fideliti visual yang lebih tinggi daripada PlayStation 4. Namun begitu, pemain antara dua sistem ini akan berinteraksi dalam satu enviroment yang sama bagi mengelakkan pemecahan user base.
Berikut adalah perbandingan antara PlayStation NEO dan PlayStation 4.

PlayStation NEO
PlayStation 4

CPU
8 Jaguar Cores pada 2.1 GHz
8 Jaguar Cores pada 1.6 GHz

GPU
AMD GCN, 36 CUs pada 911 MHz
AMD GCN, 18 CUs pada 800 MHz

RAM
8 GB GDDR5, 218 GB/s
8 GB GDDR5, 176 GB/s

Korang tunggu la ye, mana boleh cerita lagi kata Kaz Hirai selaku Presiden Sony.
Menurut Giant Bomb lagi, mulai Oktober ini semua games untuk PlayStation 4 perlu mencapai piawaian bagi PlayStation 4 dan juga PlayStation NEO. Namun begitu, ini tidak bermakna bahawa PlayStation NEO akan berada di pasaran pada Oktober ini.
Kemungkinan besar Sony ingin memastikan koleksi game yang cukup banyak apabila PlayStation NEO ini dilancarkan kelak.


Nintendo Switch Dikhabarkan Akan Dilancarkan Pada 17 Mac, Senarai Game Juga Telah Leaked

Khabar angin tentang tarikh pelancaran bagi Nintendo Switch dan senarai game yang akan keluar bersamanya semakin bertiup kencang.

Semasa memperkenalkan Switch kepada umum, Nintendo hanya mengumumkan bahawa ia bakal dilancarkan pada bulan Mac 2017. Namun, tarikh tepat pelancaran tersebut masih belum didedahkan.
Terbaru, menurut laporan Nintendo Life, tarikh pelancaran konsol ini telah leaked berserta dengan game-game yang akan dikeluarkan bersamanya. Laman tersebut berkata, terdapat terlalu banyak khabar angin yang mungkin tidak boleh dipercayai sedang berlegar di ruang Internet kini yang melaporkan tentang info-info Switch. Namun, apa yang telah dikongsi mereka di laman tersebut adalah dari sumber yang mereka percaya adalah sahih.

Menurut laporan Laura Kate Dale, beliau mengatakan bahawa Switch akan dilancarkan di rantau PAL (Asia, Africa, Eropah, Amerika Selatan dan Oceania) pada 17 Mac 2017. Manakala ia akan dilancarkan di seluruh dunia pada minggu yang sama juga.
Di bawah adalah senarai game yang bakal dikeluarkan serentak dengan pelancaran Switch, senarai game yang akan keluar sepanjang tahun 2017, serta game yang akan keluar pada tahun 2018.

For folk who have been asking, this is my best attempt to lay out Nintendo Switch Software support as I understand it. pic.twitter.com/jFZbrMWHip
— Laura Kate Dale (@LaurakBuzz) November 20, 2016

Some of this info differs from what other Nintnendo Switch leakers have heard, but this is the picture I'm working from currently.
— Laura Kate Dale (@LaurakBuzz) November 20, 2016
https://twitter.com/LaurakBuzz/status/800293411232288768

Jika dilihat pada senarai game tersebut, nampaknya ia senada dengan laporan sebelum ini yang mengatakan The Legend of Zelda: Breath of the Wild tidak akan dikeluarkan pada hari pertama Switch dilancarkan.
Sama-sama kita nantikan pengumuman rasmi daripada Nintendo.


Razer Akan Perkenalkan Smartphone Untuk Gamer Pada 1 November Nanti!

Direka khas untuk mereka yang gemarkan gaming di smartphone.

Razer telah mengumumkan akan memperkenalkan kepada dunia, smartphone gaming yang direka khas oleh mereka dan peranti ini bakal dipertontonkan pada 1 November kelak.
Buat masa ini Razer masih belum mengeluarkan sebarang info mengenainya selain gambar seorang lelaki sedang menggunakan smartphone tersebut di laman web mereka.
Kemungkinan besar smartphone ini akan menggunakan sistem operasi Android untuk berfungsi dengan tema hitam/hijau seperti yang biasa digunakan oleh Razer.
Apa pendapat korang tentang pilihan Razer untuk memasuki dunia smartphone? Apa ciri-ciri yang korang rasa patut ada untuk smartphone ini? Kongsikan pendapat di ruangan komen!
Sumber: Razer.


9 Sebab ESL One Genting Adalah Acara Esport Terbesar Tahun 2018!

Pertandingan DotA 2 Valve Minor ESL One Genting kembali lagi! Ini apa korang patut tahu kalau korang peminat DotA 2 dan pemerhati scene esports Malaysia!

1. Diadakan Di Puncak Resort World Genting! Dah Beli Tiket Belum?
Tuesday to Thursday, January 23-25 | 16 teams | Double Elimination | Two groups of eight teams | Opening matches Bo1 – all other matches Bo3
ESL One Genting 2018 akan berlangsung 23-28 Januari ini di Arena of Stars, Resort World Genting! Acara group stage akan berlangsung dari 23-25 Januari, dan acara utama akan berlangsung dari 26-28 Januari.
Friday to Sunday, January 26-28 | Six team – top three from each group | Group winners are seeded directly into the semifinals 2nd/3rd placed teams seeded into quarterfinals | Quarter- and semifinals Bo3 – grand final Bo5
Seperti tahun lepas, dijangka peminat-peminat DotA 2 dari seluruh dunia akan turun meramaikan majlis nanti! Korang boleh beli tiket untuk Group Stage Public Viewing DI SINI, atau korang boleh beli tiket ke Main Event DI SINI.
Groupstage akan dimulakan dengan perlawanan-perlawanan berikut.
2. Arena of Stars, Resort World Genting Boleh Memuatkan 6,000 Orang Sekaligus!

Amphiteater Arena of Stars berkeluasan 45,000 kaki persegi ini sekali lagi menjadi tapak acara ESL One Genting. 6,000 orang akan berkampung di Arena of Stars sepanjang acara grand finals 3 hari tersebut, memeriahkan dan memberi sokongan kepada pasukan DotA 2 kegemaran mereka.
3. Wang Hadiah Terkumpul Sejumlah USD400,000 (~RM1.6 juta)!
ESL One Genting 2018 selaku pertandingan DotA 2 Minor menawarkan wang hadiah terkumpul daripada Valve sebanyak USD400,000 (~RM1.6 juta)! Semestinya pasukan juara akan merebut sebahagian besar daripada wang tersebut! Korang bila lagi? #GamingBukanSiaSia

4. 16 Pasukan DotA 2 Antarabangsa Turun Padang!
Selaku tournament Valve Minor, ESL One Genting 2018 bukan sahaja menawarkan wang hadiah kemenangan. Tournament ini turut menawarkan 400 mata kelayakan yang boleh membantu 8 pasukan mendapatkan direct invite ke The International 8 nanti!

Semestinya ini menjadi tarikan buat pasukan DotA 2 seluruh dunia untuk turun padang dan merebut mata kelayakan tersebut! Terdapat 16 pasukan tersenarai, dan mereka adalah:
ESL One Genting 2018 Direct Invites

Newbee
Mineski
Virtus.pro
Team Liquid
Evil Geniuses
Team Secret
Vici Gaming
Fnatic

ESL One Genting 2018 Qualified Teams

Planet Dog
PENTA Sports
Natus Vincere
TNC Pro Team
LGD Forever Young
VGJ. Thunder
compLexity Gaming
SG e-sports

5. Selebriti, Host dan Analyst DotA 2 Antarabangsa Bakal Memeriahkan ESL One Genting 2018!
Sebagai pertandingan DotA 2 bertaraf antarabangsa, selayaknya ianya dimeriahkan dengan personaliti-personaliti dari scene DotA 2 seluruh dunia!

Host: Eri Neeman
Desk Host: Paul “Redeye” Chaloner
Sideline Reporter: Jacob “SirActionSlacks” Kanner
Analyst: Alan “Nahaz” Bester
Analyst: David “Godz” Parker
Analyst: Ioannis “Fogged” Loucas
Commentator: Trent “TrentPax” MacKenzie
Commentator: Austin “Capitalist” Walsh
Commentator: William “Blitz” Lee
Commentator: Owen “ODPixel” Davies

Cumanya, kitorang di JomGaming mengharapkan adanya commentator atau analyst dari Malaysia yang turut serta di dalam acara ini untuk menyuntik elemen tempatan dalam siaran pertandingan ini.
6. ESL One Genting 2017 Menangi Anugerah Acara Esports Terbaik Asia – Edisi 2018 Pasti Lebih Meriah!
Sumber
Di acara SPIA Asia – Asia’s Sports Industry Awards & Conference, ESL One Genting 2017 telah memenangi anugerah Acara Esports Terbaik Asia tahun 2017! Semestinya ESL dan Resort World Genting ingin menjadikan edisi 2018 lebih besar dan lebih meriah!
7. ESL One Genting  2018 Sasarkan Pecah Rekod Tontonan Berbanding Tahun Lepas!

Sepanjang acara ESL One Genting 2017, 11.4 juta penonton dari seluruh dunia telah menyaksikan 4.5 juta jam online content! Semestinya tahun ini, nombor-nombor ini akan menjadi penanda aras untuk dikalahkan!
8. Tahun ini Valve Minor, Tahun Depan Valve Major Pula?
Kevin Tann, VP of Promotions & Entertainment dan Frank Sliwka, Chief Operating Officer, ESL Asia bersama cosplayers DotA 2 semasa acara Press Conference semalam.
Bercakap di acara Press Conference ESL One Genting 2018 semalam, En. Kevin Tann, Vice President of Promotions & Entertainment berkata, “Selepas kejayaan ESL One Genting 2017, edisi 2018 dinaiktaraf menjadi acara Valve Minor. Mungkin selepas kejayaan ESL One Genting 2018, edisi yang akan datang akan menjadi lebih besar!”
9. Korang Boleh Saksikan ESL One Genting 2018 Di Twitch Dan Astro!

Tiket mahal? Dah habis? Takde masa nak ke ESL One Genting? Takpe, kitorang faham. Korang boleh juga tengok pertandingan ini di Twitch (kitorang akan kemaskini artikel dengan link-link stream yang sepatutnya nanti) dan Astro eGG Ch 808.

Bagaimanapun, team JomGaming akan berada di sana nanti untuk merakam kemeriahan dan kegemilangan ESL One Genting 2018.
Gerak dulu. Apa-apa hal, roger!


JomRakam! Ep. 2: Dia Muncul Dari Belakan-!

Salam gamers! Untuk JomRakam! episode ke-2 minggu nih, kitorang ada bermacam-macam aksi video yang menarik dan penuh dengan taktik-taktik yang mungkin berfaedah (oh yeke?).

Antara yang menarik adalah taktik Star Wars yang amat klasik, taktik mengepung, menang, dan ber-teabag, taktik pujuk mak masak sedap, taktik berlawan dengan Darkbeast, dan montaj kehandalan COD: Black Ops! Jom kita layan!
Terima kasih banyak-banyak atas sokongan korang! Berikut adalah 8 video terbaik pilihan JomRakam! minggu nih:
Star Wars Battlefront: “Dia Muncul Dari Belakan-!”
https://www.youtube.com/watch?v=5uqily_cBa8
Apa nak buat jika anda diburu oleh ramai Stormtroopers dalam Star Wars Battlefront? Gamer Waja_Asmara pandai mengguna kawasan sekitarannya dan ninja flank ke belakang musuh! Waaaaah, free kills tuhh! Emote tuh icing on the cake lah!
Tobeng94 Dan Misteri Sumpahan Helikopter

Dalam Battlefield 4, gamer Tobeng94 amat tekun mencari seorang musuh yang asyik menyorok di rooftop hotel! Dia berjaya tetapi apa berlaku berikutnya bagaikan satu segmen kartun Tom and Jerry! Alamak, adakah nih helikopter sama dari minggu lepas?!
Misi Pencerobohan dengan Team Adam_Soya!

Bila nak serbu rumah dan menyelamatkan orang tebusan, sila bawak pemain-pemain yang paling handal. Tapi bro adam_soya cuma ada rakan-rakan noobs yang nih aje! Saksikan gelagat lucu mereka sebagai satu team dalam Rainbow Six Siege! Ehem, riang-ria teabag nampak! Haha
Bestnya Ada Mak Yang Tahu Masak Maggi Sedap

Mikelanding dan fireteam di tengah-tengah pertempuran hangat dalam raid Destiny, tapi seorang member pulak kena makan malam! Nasib baik mak Alzenith faham pentingnya waktu sesi gaming dan masak maggi yang istimewa untuknya. Wow, untunglah bro, kita pun terasa lapar! Jom makan! Haha!
Langkasuka Saksi Lompatan Gagal Seorang Spark Runner

Dalam Destiny Rift, seorang yang memegang Spark itu mesti dilindungi supaya dapat balingkannya ke dalam goal musuh! Tapi jika pemegang Spark sendiri membuat silap, satu team patah hati. Inilah saksi Langkasuka bila rakannya tukar dari hero ke zero. Oh, keenaapaaaa?!
cLoVer_miza Terkena Tumbukan One-Punch Man

Di antara berbagai-bagai musuh dalam The Last of Us, kebanyakkannya korang boleh kalahkan dengan jalan cara senyap dan merangkak. Tapi langkah stealth cLoVer_miza gagal dan begitu cepat nasibnya menjadi malang, aduuuuuh!
Darkbeast Hancur di Tangan Hunter Pittsbersk

Musuh boss tahap tinggi dalam Bloodborne memang tiada belas kasihan. Jikalau korang masuk tanpa persediaan lengkap, memang akan di baham terus! Sini Pittsbersk menunjukkan bagaimana untuk mengatasi seekor Darkbeast.
COD: Black Ops 3 Montage dari FaMeProphet

Jikalau korang nak tengok contoh seorang gamer yang sangat mahir dalam COD: Black Ops 3, saksikan montaj dari FaMeProphet! Wham! Sneak Attack! Muzik pon boleh tahan best!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


The Day Before Akan Dilancarkan Pada Jun 2022 Untuk PC, Turut Umum Untuk PS5, Xbox Series

Fntastic telah berkongsikan beberapa butiran baharu penting untuk game akan datang mereka, The Day Before.
Sebuah video terbaharu telah dikeluarkan, memperlihatkan gameplay baharu serta perkongsian terkini daripada pembangun. Jom saksikan:

Dalam trailer ini juga, mereka telah mengumumkan tarikh pelancarannya untuk platform PC, iaitu The Day Before akan dilancarkan di Steam pada 21 Jun 2022.
Korang dah boleh masukkannya ke dalam Wishlist di Steam.
Di samping itu, mereka juga telah mengumumkan yang game ini akan turut dilancarkan untuk PS5 dan Xbox Series, yang mana sebelum ini mereka hanya mempertimbangkannya. Walau bagaimanapun, belum ada tarikh pelancaran diumumkan untuk kedua-dua konsol itu.
The Day Before merupakan sebuah game open-world MMO survival yang berlatarbelakangkan pasca-pandemik yang membunuh di Amerika. Dunia ketika itu dipenuhi dengan ‘infected’ atau lebih mudah kita panggil sebagai zombi, serta manusia akan bersaing antara satu sama lain untuk meneruskan kehidupan.
Pemain akan terjaga sebagai seorang yang tidak ingat apa-apa yang telah berlaku kepada dunia, maka mereka ini akan mencari jawapan kepada persoalan itu dan menerokai sumber-sumber untuk hidup.
The Day Before akan menyajikan online PvP (multiplayer) serta online PvE (co-op).


The Last of Us HBO: Nick Offerman Ganti Con O’Neill Sebagai Bill

Siri televisyen The Last of Us terbitan HBO sebelum ini telah mengumumkan siapakah yang akan menghidupkan watak Bill, namun pelakon itu kini telah ditukar.
Watak Bill pada asalnya akan dilakonkan oleh Con O’Neill, tetapi kini telah ditukar kepada Nick Offerman, lapor Variety.
O’Neill dilaporkan terpaksa meninggalkan produksi siri ini disebabkan pertembungan jadual yang tidak dapat dielakkan.
Selain Offerman, pelakon tambahan yang baru diumumkan menyertai siri ini ialah Murray Bartlett yang memegang watak Frank. Bagi yang pernah bermain game pertama The Last of Us yang dibangunkan Naughty Dog, tentunya mengenali siapa Bill dan Frank — dua sahabat yang hidup di sebuah pekan terpencil pasca-pandemik.

Tidak banyak jalan cerita yang didedahkan setakat ini, dan kita belum tahu berapa banyak musim akan diterbitkan, namun kita sudah mengetahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; dan Anna Torv sebagai Tess.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Neil Druckmann juga merupakan salah seorang pengarah episod.
Gambar pertama dari set penggambaran pernah dikongsikan secara rasmi, memaparkan Joel, Sarah dan Tommy dalam satu babak di dalam sebuah kereta.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
The Last of Us merupakan siri TV hasil kerjasama HBO dengan Sony Pictures.


Staf Bungie Leaked Info Tentang Destiny 2 Di Reddit, Tiada Lagi Super?

Gamestop telah secara tidak sengaja membuka penjualan pre-order barangan Destiny 2 (D2). Tidak lama kemudian barangan tersebut telah ditarik balik dalam masa 24 jam. Kenapa? Jom usha sikit apa yang dijual.
  Mengikut gambaran snapback dan keychain yang dijual oleh Gamestop tersebut, haiwan-haiwan mitos yang melambangkan setiap sub-class ini amat menyerupai ciri-ciri terhadap setiap class tersebut.

Titan = Griffin – Gryffin menyerupai singa mitos yang gagah, seperti Titan yang kuat dan lebih kebal berbanding class lain. Kita boleh lihat ciri-ciri ini dari Zavala yang bijaksana dan berani. Fight for the Honor!

Warlock= Phoenix – Warlock dikenali dengan salah satu ‘super’-nya di mana ‘Revive” iaitu bangun dari mati. Pheonix adalah burung mitos yang mampu hidup kembali dan amatlah berciri magikal memang tepat dengan subclass Warlock. Space magic ftw!

Hunter = Basilisk – Hunter yang cekap, halus dan pantas namun tetap lethal. Basilisk adalah reptilia mitos yang dipercayai hanya dengan sekali pandang boleh membunuh anda. Jangan pandang rendah dengan kelicikan dan teknik teknik taktikal yang berbisa Hunter. “FOR THE LOOT!” -Cayde-6
Manalah tahu di masa hadapan kelak Bungie memutuskan untuk membuat class ke-4 terbaru berdasarkan Honey Badger. Barulah cukup corrum nak jadi Harry Potter ala-ala Hogwarts giteewww. I joke~~~
Armor dada Titan yang mempunyai lakaran sigil Griffin.
Fakta di atas sama seperti leak yang telah dibocorkan oleh perkerja Bungie punca daripada stress dengan perbalahan dalam pejabat, maka beliau pun dengan sengaja memberi sedikit inti pati untuk Guardians hadam di reddit:

Cerita berkisahkan emperor Cabal di dalam ‘warworld” yang sebesar bulan bersama “redguard” elit dia berlabuh di Tower
D2 bermula selepas 20 tahun timeline D1
Karakter D1 korang hilang di sebuah misi Eropah dan karakter D2 korang merupakan Guardian rookie yang dipimpin oleh Efrideet.
NPC baru dan tempat ‘settlement’ yang baru
Tiada lagi ghost kerana Guardians mempercayai mereka sekarang independent (acah millenial)
Subzones di setiap planet 4 kali lebih besar daripada map sebuah planet D1
Sistem level up Light seperti paragon sistem ala-ala Diablo 3
Tiada lagi super kerana ‘Travelller” yang memberi kuasa kepada Guardians sudah tiada
Gear set yang mempunyai set bonuses ala-ala Division
Pet system/mount mengikut class guardian
Zon PvP open map yang seperti Divisions (Dark Zone)
“Destiny the complete experience”  termasuk D1 dan D2 yang dalam launcher yang sama bakal keluar Krismas ini.

Betul atau bohong itu tidak pasti lagi, tapi kita mestilah pandai mengambil apa yang baik, buang yang buruk dan sentiasa berwaspada dengan khabar angin.
Apa-apa pun, kita tunggu sajalah gameplay reveal Destiny 2 pada 19 Mei, 2 pagi (waktu Malaysia) di laman Twitch Bungie.


Jumlah Pemain Berdaftar Rainbow Six Siege Kini Cecah 20 Juta! Seramai 2.3 Juta Pemain Log Masuk Setiap Hari!

Rainbow Six Siege telah berkembang menjadi sebuah game shooter yang sangat popular pada masakini.

Ubisoft melalui laman UbiBlog telah mengumumkan bahawa Rainbow Six Siege telah mengumpulkan jumlah pemain berdaftar seramai 20 juta. Mereka juga mendedahkan bahawa lebih daripada 2.3 juta pemain akan log masuk ke dalam game ini setiap hari.
“Komuniti kita sedang berkembang dan berkembangnya juga cita-cita kami untuk menjadikan Siege yang akan berada di sini buat masa yang lama,” kata Nicolas Lefebvre, Pengarah Produk. “Beberapa minggu akan datang adalah sangat mengujakan, yang mana ia menandakan kemuncak kepada Operation Health dan pelancaran musim baru kita yang akan berlatarbelakangkan di Hong Kong.”
Antara sistem baru yang dikeluarkan untuk game ini adalah sistem loot, yang digelar Alpha Packs.
JomBaca: Tidak Seperti Game Ubisoft Lain, Rainbow Six Siege Kini Memiliki Jumlah Pemain 3 Kali Ganda Sejak Dilancarkan


This Is The Police 2: Boleh Beli or Boleh Blah!?

Bunyi siren dari kereta-kereta polis tidak pernah lekang di bandar Sharpwood. Mereka perlu berdepan dengan pelbagai jenayah yang tidak kenal erti rehat. Namun, tugas seorang ketua balai polis bukan hanya perlu menangkap penjenayah, ia lebih daripada itu.

This Is The Police 2 dikeluarkan pada 31 Julai 2018 oleh pembangun Weappy Studio dan diterbitkan oleh THQ Nordic untuk platform PC, PS4, Xbox One dan Nintendo Switch. Ia merupakan sekuel kepada game pertama yang telah dikeluarkan pada tahun 2016. Game ini mengabungkan elemen strategi dan real-time management. Jadi, apa yang membuatkan game ini menarik? Korang kena baca lagi untuk ketahuinya.
Apa ceritanya kali ini?
Plot This Is The Police 2 menyambung kisah dari game pertama, tapi di bandar berbeza. Kali ini, pemain akan dibawa dari bandar Freeburg ke bandar Sharpwood. Sheriff Wells telah menerima panggilan misteri yang mendedahkan kepada mereka lokasi kumpulan Neckties yang menjalankan aktiviti pengedaran dadah.
Malangnya, apabila Sheriff Wells tiba di sana bersama dengan dua orang anggota polisnya, mereka terbunuh dalam operasi tersebut. Beberapa bulan kemudian, jawatan Sheriff Wells sebagai ketua balai polis Sharpwood telah digantikan oleh Sheriff Lilly Reed, namun dia menghadapi kesukaran untuk mengawal anggota-anggota bermasalah yang tidak mahu mendengar arahannya.

Semuanya berubah apabila Jack Boyd (protagonis dari game pertama) yang sedang menyembunyikan diri di bandar Sharpwood dari buruan pihak berkuasa dan musuhnya atas kesalahan yang dia tidak lakukan dengan rela hati membantu Sheriff Lilly untuk menguruskan balai polisnya. Jack Boyd bersedia membantu Sheriff Lilly dengan syarat, Llily tidak menghubungi agen persekutuan. Maka, bermulalah tugas Jack Boyd dalam mengendalikan balai polis Sharpwood “secara tidak rasmi”
Dari segi penceritaan, This Is The Police 2 terbahagi ke dua sisi plot di mana satu sisi memfokuskan kepada cerita Jack Boyd dan Sheriff Lilly dalam menghapuskan sindiket kumpulan pengedar dadah, Neckties. Manakala, satu lagi sisi memfokuskan kepada seorang agen persekutuan iaitu Lana dalam usahanya untuk menangkap Jack Boyd.

Bagi penulis, plotnya menarik dan membuatkan penulis tidak sabar untuk mengetahui apa yang akan berlaku seterusnya kerana setiap watak mempunyai motif mereka yang tersendiri untuk mencapai matlamat yang mereka mahukan. Ditambah pula dengan penulisan skrip yang memang membangkitkan rasa suspen, serius dan kelakar. Namun, kadang-kadang ada dialog dalam sesetengah babak yang mungkin terlalu panjang yang sengaja dibawa-bawa.
Tapi, apabila plotnya berada di pertengahan. Terdapat ketidakseimbangan berlaku apabila plotnya lebih menceritakan ke arah usaha Lana dalam menangkap Jack Boyd dan kisah hidup Jack Boyd daripada memfokuskan kepada kisah Neckties. Namun, apabila hampir tiba di penghujung, plotnya kembali kepada kisah Neckties, tapi cara ia di-execute-kan adalah agak lemah dan malas bagi pendapat penulis.
Best ke gameplay-nya?
Game ini menggabungkan elemen real-time management dan turn-based strategy serta sedikit elemen pemilihan dialog. Setiap hari, sebelum anggota-anggota polis mulakan tugasan, pemain yang bertindak sebagai ketua perlu menguruskan beberapa perkara terlebih dahulu seperti memilih berapa ramai anggota yang perlu ditugaskan pada hari itu dan memberikan kelengkapan seperti taser, shocker, pepper spray, baton dan lain-lain kepada mereka.

Setelah selesai, pemain akan dibawa ke bandar Sharpwood dari sudut pandangan isometric. Di sinilah tugasan bermula, pemain akan menerima panggilan kecemasan di sekitar bandar. Pemain perlu cepat menjawab panggilan tersebut kerana masa yang diberikan hanya 30 saat atau kurang untuk pemain menghantar anggota ke tempat kejadian. Pemain boleh menghantar enam orang anggota dan seorang sniper ke sana.
Untuk menghantar anggota ke lokasi kejadian itu pula, pemain memerlukan “Professionalism points” dari setiap anggota bagi memenuhi jumlah points yang ditetapkan untuk panggilan kecemasan itu. Dan setiap anggota mempunyai Professionalism points yang berbeza, points yang tinggi datang dari anggota yang berdisiplin dan points yang rendah datang dari anggota bermasalah. Lebih tinggi points, lebih kurang untuk pemain menghantar ramai anggota ke tempat kejadian. Ini sangat membantu jika pada hari itu pemain menerima banyak panggilan kecemasan.

Tiba di lokasi kejadian, pemain diberikan kenyataan mengenai tindakan yang dilakukan oleh penjenayah dan pemain perlu memilih tiga tindakan berbeza yang mana akan dilaksanakan oleh anggota polis yang dipilih. Jika pemain berjaya menyelesaikannya, professionalism points akan dinaikkan kepada anggota yang terlibat di lokasi dan juga upgrade points yang mana pemain boleh upgrade enam kebolehan yang ada pada setiap anggota polis iaitu Strength, Intelligence, Speed, Stealth, Shooting dan Negotiation. Pemain hanya boleh upgrade salah satu daripada enam ini untuk setiap points yang diberikan. Perks juga akan diberikan setiap kali salah satu dari enam kebolehan ini di-upgrade.

Terdapat juga side missions disediakan seperti Investigation cases di mana pemain perlu menggunakan skill detektif untuk menyelesaikan kes tersebut. Tiga orang anggota dengan skill Intelligence tinggi boleh dihantar pada setiap hari untuk mencari petunjuk-petunjuk baru berkaitan kes yang dijalankan.
Satu lagi side missions yang disediakan adalah membantu menyelesaikan masalah penduduk tempatan, ini banyak melibatkan kerja-kerja di luar “bidang polis”. Jika pemain berjaya menyelesaikan masalah mereka, pemain akan menerima ganjaran seperti wang, items dan lebih baik menjalinkan hubungan baik dengan orang-orang di situ. Mereka akan lebih terbuka untuk menjual items penting kepada pemain dan menyediakan perkhidmatan kepada anggota polis. Misi ini dapat diselesaikan jika pemain mempunyai anggota polis dengan tahap ‘loyalty’ yang tinggi kepada pemain.

Wang sangat penting dalam game ini kerana setiap minggu pada hari Sabtu, pemain perlu membayar wang sebanyak $20,000 kepada seorang individu untuk mengelakkan pemain daripada ditangkap oleh agen persekutuan. Gagal bayar, game over.
Tapi jangan risau, korang boleh load semula game sehari atau seminggu awal dari tarikh pembayaran sehingga korang dapat cukup $20,000 kerana walaupun Jack Boyd membantu menguruskan balai polis Sharpwood, dia tidak dibayar dengan wang. Dia dibayar dengan pembuka tin minuman? Pelik. Jumlah pembuka tin minuman akan diberikan berdasarkan kepada berapa banyak kes yang dapat diselesaikan pada hari itu. Gagal menyelesaikan beberapa kes akan ditolak markah. Pembuka tin minuman itu boleh digunakan untuk membeli kelengkapan polis dan mengambil anggota polis baru.

Tactical mission ialah kes berprofil tinggi yang melibatkan situasi berkaitan terrorist, hostage rescue dan bomb defuse yang mana pemain diberikan masa selama tiga atau empat hari untuk merancang strategi, mengumpulkan maklumat dari saksi-saksi di tempat kejadian dan memilih anggota-anggota polis yang sesuai dengan situasi taktikal. Di sini, gameplay akan berubah seperti gameplay dari game X-COM: Enemy Unknown. Perks memainkan peranan yang penting dalam misi ini, terdapat lebih dari 24 perks disediakan seperti kebolehan untuk mengelak tembakan, membuka kunci pintu secara senyap dan banyak lagi.

Apa yang membuatkan game ini mencabar adalah sikap sesetengah anggota polis yang bermasalah yang memang menguji tahap kesabaran pemain. Sebagai contoh, pemain telah memilih beberapa anggota polis yang akan ditugaskan pada esok hari. Namun, pada hari tersebut, empat orang anggota tidak hadir bertugas tanpa ada sebab, lantas ia menyebabkan pemain perlu membuat perubahan drastik dari segi strategi pengurusan kerana kekurangan anggota untuk menyelesaikan kes-kes jenayah.
Kadang-kadang semasa sedang bertugas juga, sesetengah anggota enggan untuk menjalankan tugas atas sebab alasan malas, degil dan macam-macam lagi. Anggota-anggota polis tidak boleh bekerja sepanjang hari, pemain perlu memberikan mereka cuti, namun akan ada di antara mereka yang bercuti lebih dari hari yang ditetapkan.

Ketagihan alkohol dan dadah dalam kalangan anggota polis juga mendatangkan masalah besar kepada pemain. Mereka lebih cenderung untuk tercedera semasa bertugas, jika tercedera, mereka akan terlantar di hospital selama lebih dari satu hari. Lebih teruk, jika mereka mati semasa bertugas, pemain perlu memberikan wang untuk upacara pengebumian. Keluarga si mati juga kadangkala akan meminta wang pampasan daripada pemain. Oh ya nak lagi best, korang kena cari anggota baru untuk gantikan tempatnya.

Pendapat penulis, gameplay-nya menarik pada permulaan, namun apabila berada di pertengahan gameplay-nya mula menjadi agak repetitive dan kurangnya Tactical missions kerana bahagian itu yang membuatkan game ini menyerlah. Korang akan habiskan lebih banyak masa menyelesaikan kes-kes dari panggilan kecemasan setiap hari.
Professionalism points yang diberikan kepada anggota polis juga agak sedikit dan tidak seimbang dengan jumlah points yang diperlukan untuk satu panggilan kecemasan kerana semakin lama korang bermain, jumlah points yang diperlukan untuk satu kes akan meningkat sehingga boleh mencapai lebih daripada 2000 Professionalism points.
Muzik, efek bunyi dan lakonan suara
Muzik This Is The Police 2 banyak menggabungkan genre seperti Jazz, Synthwave, Rock, Instrumental dan banyak lagi. Setiap satu darinya dapat memenuhi ruang persekitaran di bandar Sharpwood terutama sekali bagi muzik Jazz yang dapat membangkitkan noir feeling dari game ini. Muzik kegemaran penulis dalam game ini sememangnya apa sahaja yang berkaitan dengan Jazz dan juga muzik dari Tactical mission, runut bunyinya dapat melahirkan perasaan antara hidup dan mati seperti ia memberikan amaran kepada penulis agar berwaspada kepada keadaan sekeliling.

Efek bunyi seperti bunyi siren dan panggilan radio sememangnya spot on seakan-akan pemain memang berada di bandar itu menyaksikan kereta polis bergegas ke lokasi kejadian. Bunyi-bunyi lain seperti tembakan dan lain-lain berfungsi dengan baik dan tiada cacat cela.
Oleh sebab game ini kurang (atau tidak) menggunakan animasi ekspresi muka, ia sangat bergantung kepada penggunaan lakonan suara. Dan penyampaian suara dari setiap pelakon suara sememangnya tidak mengecewakan terutama sekali bagi watak Jack Boyd yang disuarakan oleh Jon St. John (Duke Nukem). Pelakon suara yang lain juga tidak menghampakan dan turut memberikan persembahan mereka dengan baik. Sampai sekarang suara Charlie tu sangat menjengkelkan kepada penulis.
Animasi dan grafik
Game ini menggunakan cut scenes komik ala-ala seperti Max Payne, tapi dengan gaya dan seni tersendiri. Kebanyakan cut scenes bergerak dalam animasi 2D. Terdapat dua atau tiga sahaja cut scenes yang menggunakan animasi 3D dengan pergerakan penuh tapi masih mengekalkan style yang sama iaitu lukisan 2D.

Artstyle dari game ini sememangnya menarik perhatian penulis, ia bagaikan lukisan dari berus yang dihasilkan dengan cantik. Setiap karakter yang tidak berwajah menambahkan lagi misteri. Oleh sebab itu, pemain perlu bergantung kepada pendengaran untuk mendengar nada atau ton suara yang keluar dari bibir karakter untuk mengetahui dia sedang marah, sedih dan sebagainya.
This Is The Police 2 –BOLEH BELI or BOLEH BLAH
This Is The Police 2 adalah sebuah game yang mengajar pemain tentang bagaimana cara untuk menguruskan sebuah balai polis dan tugasnya bukan mudah. Banyak tugasan yang perlu dilakukan yang mana pemain bukan sahaja perlu menangkap penjenayah, tetapi juga perlu menjaga hubungan antara para pekerja dan penduduk tempatan dengan pemain. Ia akan dapat membantu Jack Boyd daripada ditangkap oleh agen persekutuan. Kalau korang memang minat game yang berkaitan dengan real-time management dan turn-based strategy game, korang boleh main game ini.
+ Lakonan suara yang bagus
+ Soundtrack yang menarik
+ Artsyle yang cantik
+ Tactical missions yang best
– Gameplay yang agak repetitive terutama sekali bagi tugasan harian
– Plot yang kuat di permulaan, hampir hilang konsisten di pertengahan dan penghujung


Epic Games Sahkan Fortnite Untuk Android Takkan Keluar Di Google Play Store Kerana Mahu Elak Yuran 30%

Kaut lebih untung.

Berita ini telahpun tertiris pada beberapa hari lalu, dan kini, bercakap kepada Eurogamer, Epic Games telah mengesahkan yang laporan ini adalah benar.
Fortnite untuk Android tidak akan dilancarkan di Google Play Store, dan para pemain perlu memuat-turun aplikasi ini melalui laman web rasmi Epic Games. Seperti mana ingin memuat-turun mana-mana fail APK dari sumber pihak ketiga, akan ada “security permission” yang pop-up dan pengguna perlu membenarkan fail tersebut dimuat-turun dari laman web ini.
Kata wakil Epic, Tim Sweeney, salah satu sebab mengapa mereka tidak mahu keluarkan di Play Store adalah disebabkan yuran 30 peratus yang dikenakan. Kata beliau:
“Mengelakkan “cukai kedai” 30 peratus adalah sebahagian daripada motivasi Epic. Ia adalah kos yang tinggi dalam dunia di mana 70 peratus untuk pembangun game itu perlu digunakan untuk membangunkan, mengendalikan dan menyokong game mereka. Dan ia tidak seimbang dengan kos servis yang diperlukan oleh store ini, seperti memproses bayaran, bandwith muat-turun, dan khidmat pelanggan. Kami sangat biasa dengan kos-kos ini daripada pengalaman mengendalikan Fortnite sebagai khidmat pelanggan secara langsung di PC dan Mac.”
Sweeney menjelaskan lagi:
“Di platform terbuka seperti PC, Mac dan Android, matlamat Epic adalah untuk membawa game kami terus kepada pelanggan. Kami percaya gamer akan mendapat faedah daripada persaingan antara sumber perisian di Android. Persaingan antara servis memberikan pelanggan lebih banyak pilihan dan membenarkan yang terbaik berdasarkan prestasi untuk berjaya.”
Beliau turut mengesahkan yang sekiranya iOS adalah platform yang terbuka seperti Android, mereka akan turut melakukan perkara yang sama. Namun, disebabkan platform iOS yang lebih ketat, mereka perlu memasukkan game ini melalui App Store.

Walau bagaimanapun, Epic masih belum dedahkan bilakah Fortnite akan dilancarkan untuk pengguna Android. Bersabarlah ya.


Mario + Rabbids Kingdom Battle Disahkan Di Pentas Ubisoft di E3 2017!

Segala spekulasi tentang Rabbids dan Mario terus terungkai apabila menjadi pengumuman pertama di pentas Ubisoft E3 2017!
Lagi kecoh apabila Shigeru Miyamoto, Director Nintendo berdiri di pentas bersama Xavier Poix, Managing Director Ubisoft.

Siapa sangka mash-up antara dua game ini akan menjadi game bergenre turn-based role-playing game sehingga David-san, developer game ini menangis apabil Shigeru berterima kasih kepadanya di atas pentas.
Comelkan bila tengok Princess Peach, Luigi dan Donkey Kong dalam versi Rabbids yang gila-gila ini? Tengok gameplay pun sudah cukup menggelikan hati dengan gelagat mereka yang random dan kelakar.
Mario + Rabbids Kingdom Battle akan berada di pasaran pada Ogos 29 di Nintendo Switch.


Galian Data Aplikasi Netflix Temui Gambar Ghost of Tsushima, DualSense – Kerjasama Netflix-PlayStation?

Sejak laporan mengenai perancangan Netflix untuk memasuki arena gaming sepenuhnya, ramai sudah mula berteka-teki apakah sebenarnya yang bakal dilakukan oleh syarikat gergasi penstriman itu.
Terkini, muncul pula khabar angin yang menjurus kepada kerjasama antara Netflix dengan Sony PlayStation.
Individu yang sering menggali data aplikasi-aplikasi untuk melihat apakah fail-fail yang terlindung di dalamnya, Steve Moser telah menemui sesuatu yang menarik selepas menggali data dalam aplikasi iOS Netflix.
Melalui penggaliannya, Moser telah menemukan nama kod yang sedang digunakan oleh Netflix terhadap fungsi gaming mereka, iaitu “Shark”.
Lebih menarik, beliau turut menemui gambar Ghost of Tsushima dan dua controller PS5, DualSense. Kemudian, logo ‘N Game” juga ditemui.

Ah, twitter’s white image background bites me again. Here is the “N Game” logo. $NFLX pic.twitter.com/7STZYQ6I7m— Steve Moser (@SteveMoser) July 15, 2021

Ura-ura kuat mengatakan bahawa Netflix akan membawakan satu jenis langganan yang mengumpulkan barisan game untuk diakses, sama seperti Apple Arcade dan Xbox Game Pass.
Malah, kerjasama Sony dan Netflix bukanlah sesuatu yang baharu. April lalu, Netflix mendapat hak menayangkan filem-filem Sony Pictures selepas tamat tayangan di pawagam, bermula dengan filem Uncharted.
Sekiranya model bisnes seperti ini adalah sahih, ia akan menimbulkan satu tanda tanya kepada satu lagi servis dari Sony, PlayStation Now, iaitu servis penstriman yang boleh dikatakan tidak mendapat sambutan yang begitu menggalakkan.
Apa-apa pun, seperti biasa, selagi belum ada apa-apa kenyataan rasmi daripada pihak yang terlibat, janganlah terlalu meletakkan harapan.


Soulframe: Game Terbaru MMORPG Percuma Dari Pembangun Warframe

Pembangun Warframe, Digital Extremes telah mendedahkan game terbaru mereka iaitu Soulframe, iaitu sebuah game MMORPG bertemakan elemen fantasi.

Trailer Soulframe telah dipertunjukkan di TennoCon 2022. Ia akan menjadi sebuah game percuma (free-to-play) yang membawakan gameplay eksplorasi open world dan dunianya akan berkait dengan dunia Warframe. Sebuah lagi game yang dihasilkan oleh Digital Extremes.
Pengarah kreatif, Geoff Crookes berkata dunia yang dibina dan elemen-elemen yang digunakan dalam Soulframe mengambil inspirasi dari dunia-dunia fantasi kegemaran mereka semasa zaman kanak-kanak dahulu.

“Pasukan kami sememangnya berminat dengan idea di mana manusia dan alam bersatu. Dan pemain akan meneroka dengan lebih mendalam tema tersebut semasa bermain dengan idea tentang pemulihan dan pengembaraan,” kata Geoff Crookes.


Rocket League: Pemain di Xbox One Kini Mencecah 1 Juta!

Satu lagi kejayaan yang membanggakan telah dicapai oleh Rocket League.

Game indie kereta-bola sepak keluaran Psyonix, Rocket League baru sahaja dikeluarkan di Xbox One kira-kira tiga minggu yang lalu. Terkini, mereka telah mengesahkan bahawa 1 juta pemain telah berjaya di kumpul untuk platform ini sahaja.
Pihak Psyonix telah mengeluarkan kenyataan ini melalui akaun Twitter mereka dengan ucapan terima kasih kepada para pemain.

YES! We have officially eclipsed more than 1 MILLION unique players on @Xbox One! Thank you very much for continuing to support us!
— Rocket League (@RocketLeague) March 6, 2016
JomBaca: Rocket League Meraih RM295j, Menghampiri 4 Juta Unit Jualan!


Diskaun Tahun Baru Cina Di Steam – Ini 11 Game Terbaik Bawah RM30

Gong Xi Fa Cai!

Apa yang lebih nikmat selain bermain game-game baru semasa cuti panjang ini? Yup, tiada.
Seperti yang kita semua nanti-nantikan, Steam telahpun melancarkan jualan promosi mereka bersempena perayaan Tahun Baru Cina. Dan kali ini, jom kita tengok, apakah game terbaik yang boleh kita dapatkan di bawah RM30.

Slay the Spire – RM25.60 (60%)
Counter Strike: Global Offensive – RM15.50 (50%)
Human: Fall Flat – RM15.50 (50%)
Rocket League – RM22.80 (40%)
Stardew Valley – RM24.80 (20%)
Divinity: Original Sin – Enhanced Edition – RM25.50 (66%)
The Forest – RM20.77 (33%)
Quantum Break – RM18.75 (75%)
Heat Signature – RM20.77 (33%)
Age of Empires III: Complete Collection – RM18.75 (75%)
Tabletop Simulator – RM19.00 (50%)

Ini kami hanya senaraikan beberapa game yang menarik perhatian kami. Banyak lagi game murah-murah yang pastinya akan membuatkan tulang rusuk kiri dompet korang bergetar.
Korang boleh lihat semua diskaun ini di laman Lunar New Year Sale. Promosi ini akan berakhir para 19 Februari ini.


Fallout 4: Bethesda Mengumumkan Mod Untuk PC Dan Konsol

Nampaknya Fallout 4 bakal menerima opsyen mod tidak lama lagi. Pasti ramai peminat Fallout 4 menanti fungsi ini!
Menurut Todd Howard, Bethesda merancang untuk mengeluarkan Creation Kit bagi Fallout 4 antara pelancaran DLC yang pertama dan yang kedua. Xbox One bakal menerima Creation Kit sebulan selepas PC. Pengguna-pengguna PS4 pula harus menunggu lebih lama sedikit iaitu sebulan selepas Xbox One.
Bethesda turut menyatakan dengan adanya Creation Kit ini, pemain mampu menambah pelbagai opsyen dalam crafting dan juga settlement.
Walaupun tiada kebolehan mod rasmi untuk Fallout 4 di PC sebelum ini, ramai pemain sudah pun mengakses pelbagai mod melalui nexusmods.


Jualan Pokken Tournament Lagi Padu Dari Street Fighter V!

Nampaknya jumlah jualan salinan fizikal Pokken Tournament melebihi Street Fighter V menurut laporan NPD Group US Games Industry.

Pokken Tournament for Wii U has now outsold Street Fighter V for PS4 in the US at retail. pic.twitter.com/U0oPTDtoB6
— Daniel Ahmad (@ZhugeEX) May 13, 2016
Kenyataan ini dikeluarkan oleh ZhugeEX yang dikenali sebagai penganalisis industri gaming melalui laman Twitter beliau.
Jumlah jualan ini tidak termasuk sebarang pembelian secara online. Ini bermakna segala jualan seperti Wii U eShop, Steam dan PlayStation Store tidak diambil kira.
Jualan Wii U juga dilaporkan meningkat sebanyak 150 peratus sejajar dengan penjualan Pokkén Tournament menurut Famitsu.
Melihatkan dua laporan ini, mungkinkah Pokkén Tournament mempunyai pengikut setia yang lebih besar dari Street Fighter V? Begitu besar sehingga mampu mempengaruhi jumlah jualan konsol.
Mungkin ini satu berita baik untuk Nintendo. Namun begitu, Nintendo NX bakal menemui pasaran dunia pada Mac tahun hadapan.


Butcher Kini Dilancarkan Di PlayStation Store Asia Tenggara – Game Platformer Ganas Ala Doom

Butcher merupakan sebuah game shooter-platformer-sidescroller 2D dengan grafik ala era 1990-an yang mempunyai tema dan inspirasi daripada game shooter terkenal, Doom dan Quake.
Walaupun mengetengahkan genre platformer 2D, ia menyajikan sebuah gameplay yang cukup pantas, ganas, serta banyak dengan percikan darah merata-rata dalam dunia penuh kegelapan.

https://youtu.be/Pvf_Ujzja1s

Game ini telahpun dilancarkan di PC (2016), PS4, Xbox One dan Switch (2017). Pada 2017, Butcher hanya dilancarkan di PS4 untuk rantau Eropah dan Amerika.
Kini, pada hari ini, melalui kerjasama antara Crunching Koalas dengan SCRYsoft, Butcher telah dilancarkan secara digital ke PlayStation Store Asia Tenggara. Dalam kenyataan akhbar yang dikeluarkan, mereka mengatakan masih belum ada perancangan untuk mengeluarkannya dalam bentuk disk fizikal bagi pasaran rantau ini.
Korang boleh dapatkan Butcher secara digital untuk PS4 di PlayStation Store.
Dalam review Boleh Beli or Boleh Blah!?, kami berpendapat, bagi korang yang gemar mencabar diri dengan kesukaran yang tinggi, serta dahagakan darah (dalam game) dalam aksi platformer 2D yang ganas, Butcher ialah game yang BOLEH BELI.


Bleeding Edge: Sebuah Game Melee 4 Vs 4 Dari Ninja Theory

Studio game dari UK, Ninja Theory yang telah menghasilkan game seperti Heavenly Sword dan Devil May Cry telah mendedahkan trailer game terbaru mereka, Bleeding Edge.

Bleeding Edge ialah game berpasukan 4 vs 4 yang memfokuskan kepada kombat melee dan game ini masih di peringkat pembangunan tapi syarikat itu menjangkakan percubaan  Technical Alpha yang akan dilakukan pada 27 Jun. Pemain boleh mendaftar di bleedingedge.com.


Rockstar Tambah DLC Story Untuk GTA Online Minggu Depan, Menampilkan Dr. Dre

Di kala permintaan oleh para peminat untuk pengumuman Grand Theft Auto VI semakin tinggi, Rockstar Games membawakan lagi kandungan tambahan (DLC) untuk GTA Online dalam Grand Theft Auto V.
Walau bagaimanapun, ia bukan satu DLC kecil bertemakan tertentu yang selalu mereka sajikan, tetapi satu DLC story — The Contract — yang kemungkinan membawakan kandungan yang lebih banyak.
Tarikan utama The Contract adalah dengan penampilan rapper dan produser terkemuka, Dr. Dre, serta membawakan kembali salah satu watak utama dalam story GTA V, Franklin Clinton.

The Contract akan dilancarkan pada 15 Disember 2021, percuma untuk semua pemain GTA Online. Jalan cerita yang didedahkan setakat ini adalah para pemain akan bekerja dengan Franklin dan syarikatnya, sebuah “agensi solusi selebriti”, di mana pemain akan ditugaskan untuk mendapatkan semula trek-trek lagu yang belum diterbitkan yang telah dicuri.

In the years since he and his accomplices knocked over the Union Depository, Los Santos hustler Franklin Clinton has been making moves of his own.Introducing The Contract, a new GTA Online story coming December 15 — featuring Dr. Dre, new music and more: https://t.co/07q6zZY2He pic.twitter.com/KNk96P1Osc— Rockstar Games (@RockstarGames) December 8, 2021

Selain itu, The Contract juga akan menambah satu stesen radio dalam-game yang akan menyiarkan lagu-lagu baharu Dr. Dre serta beberapa artis lain.


Kena: Bridge of Spirits: Ini Mungkin Trailer Photo Mode Paling Comel Pernah Dikeluarkan

Kena: Bridge of Spirits merupakan antara game indie yang paling dinantikan tahun ini, dan ia telahpun dilancarkan pada hari ini.
Sempena pelancarannya, Ember Lab telah mengeluarkan dua buah trailer — satu memperlihatkan trailer pelancaran, dan satu lagi memaparkan apa yang pemain boleh lakukan dalam Photo Mode game ini.
Trailer Photo Mode ini sememangnya comel. Ia memperlihatkan bukan sahaja karakter yang kita kawal, Kena sahaja boleh menggayakan gerak badan dan senyuman ketika mengambil gambar, malah karakter-karakter lain yang tidak boleh dikawal (NPC) juga boleh melakukan perkara yang sama
Semasa dalam Photo Mode, pemain boleh mengarahkan karakter-karakter ini memberikan reaksi seolah-olah benar-benar seseorang sedang menangkap gambarnya, seperti menghadiahkan senyuman dan menggayakan jari ‘peace’ — dan ia sangatlah comel!
Jom saksikan:

Kena: Bridge of Spirits kini boleh dimainkan di PS4, PS5 dan Epic Games Store.


Fire Emblem Fates: Birthright: Boleh Beli or Boleh Blah!?

Saya membeli Nintendo 3DS semata-mata nak tahu hype game Fire Emblem ini. Jadi, adakah FE Fates Birthright, boleh beli or boleh blah!?

Buat mereka yang tidak tahu, Fire Emblem Fates datang dengan 3 games. Ya! Tiga!
Yang pertama adalah Fire Emblem Fates: Conquest yang telahpun di review oleh rakan saya, Afiq. Yang kedua adalah Fire Emblem Fates: Birthright, yang saya akan review dalam artikel ini.
JomBaca: Fire Emblem Fates: Conquest: Boleh Beli or Boleh Blah!?
Dan yang ketiga adalah Fire Emblem: Revelations, yang baru sahaja keluar sebagai digital download pada 10 Mac 2016, ataupun kepada yang bernasib baik dapat beli versi Special Edition, mereka sudah pun boleh bermain Revelations sejak hari pertama lagi.
Dalam dunia FE Fates, 2 kuasa besar, Nohr dan Hoshido sedang dalam peperangan. Anda sebagai protagonist utama, perlu memilih untuk memihak kepada mana satu.

FE Fates: Birthright memberikan anda pilihan untuk berpihak dengan Hoshido, di mana keluarga kerabat diraja Hoshido adalah keluarga anda yang sebenar-benarnya. Anda sebagai protagonist sebenarnya ketika kecil telah diculik oleh King Gadon yang jahat dari Nohr. Anda kemudian dibesarkan dan disayangi oleh adik-beradik kerabat diraja Nohr.
Peta Hoshido (kanan) dan Nohr (kiri)
Dengan memihak kepada Hoshido, anda akan cuba mempertahankan keamanan Hoshido dan cuba mematahkan pelan King Gadon untuk memporak-perandakan dunia!

Birthright Memang Senang – Tapi Adakah Ianya Terlalu Senang?
FE Fates Birthright sememangnya direka untuk mereka yang tak pernah bermain genre tactical/strategy, tak pernah bermain Fire Emblem sebelum ini dan untuk mereka yang mahu enjoy content dan jalan ceritanya. Saya sempat bermain FE Fates: Conquest untuk beberapa chapter jadi saya boleh lakukan sedikit perbandingan di sini.
Dalam FE Fates, sebagai sebuah game genre tactical/strategy, setiap perlawanan mempunyai map tersendiri. Untuk menang map atau perlawanan tersebut terdapat beberapa kriteria yang perlu anda lakukan.

Dalam Birthright, kriteria dia mudah sahaja. Sama ada anda bunuh kesemua musuh di dalam map ataupun cari bos dan bunuh dia. Itu sahaja. Anda perlukan beberapa strategi tapi tidaklah sedahsyat Conquest. Dalam Conquest, seperti artikel Afiq, untuk memenangi sesuatu map kadang-kadang anda perlu melakukan sesuatu, bukan sekadar syok-syok bunuh musuh. Conquest memerlukan strategi dan anda mungkin akan rage quit (macam saya) kerana perlu cuba map yang sama untuk beberapa kali.
Birthright tidak sedahsyat ini. Namun begitu, persoalannya, adakah Birthright terlalu senang?
Kadang-kadang saya rasa agak bosan bermain sebab saya rasa karakter-karakter saya terlalu OP akibat kebolehan untuk grinding, tidak macam Conquest. Grinding membolehkan karakter-karakter saya level up dengan cepat dan apabila meneruskan story mode, dengan senangnya saya boleh mematahkan pihak lawan.
Kaden adalah antara karakter yang sangat OP. Dengan stat SPD yang sangat tinggi, damage yang dikenakan ke atas Kaden selalu tidak mengena!
Sungguhpun saya menukar kepada Lunatic mode, saya masih rasakan Birthright terlalu senang. Disebabkan karakter-karakter OP sangat, saya kadang-kadang menggunakan karakter-karakter yang saya tak grind pun semasa story mode untuk mengelakkan rasa bosan.
Ketiadaan “Petting Minigame” Memang Terasa!
FE Fates membolehkan anda untuk bonding atau menjadi lebih rapat dengan karakter-karakter dalam party anda. Bonding adalah salah satu elemen yang penting dalam FE Fates. Ini kerana FE Fates membolehkan anda tag team dengan mana-mana karakter yang anda mahu. Semakin rapat anda dengan karakter yang lain, semakin tinggi support yang diberikan.
 Support yang diberikan adalah dalam bentuk sama ada membantu anda attack musuh atau membantu anda daripada kena pukul dengan musuh. Percayalah, ini adalah elemen paling penting dalam FE Fates jika anda mahu unggul dalam game ini. Tanpa support dari party members anda, agak sukar untuk anda mendahului game ini.
Anda boleh menjemput party members anda ke bilik anda untuk bersosial walaupun anda sudah ada waifu
Dalam versi asal game ini iaitu versi Bahasa Jepun, anda boleh lebih rapat dengan karakter lain melalui petting minigame. Minigame ini membolehkan anda menggunakan stylus Nintendo 3DS dan menggosok-gosok kepala karakter kesukaan anda.
Dalam versi Bahasa Inggeris, minigame ini dibuang terus. Tanpa minigame ini, saya rasa bonding dengan karakter kesukaan anda agak membosankan.
Bonding dengan karakter party members anda setakat tengok muka blushing mereka je la
Anda boleh memilih nak kahwin dengan siapa sahaja di dalam game ini (ehem ehem saya ada terlalu banyak favorite tak tau nak pilih mana satu hehe). Setelah berjaya kahwin (dan dapat anak), anda boleh meneruskan untuk bonding dengan waifu/husbando anda. Tapi setakat “tiup perlahan-lahan di mic” dan menggunakan stylus untuk mengejutkan waifu/husbando anda dari tido, seriously, sampai satu tahap tu saya dah tak mau bonding dengan waifu/husbando sendiri lagi dah.
Bila difikir-fikir balik, macam alam dunia sebenar pulak kan. Dah kahwin selama beberapa lama, dah naik muak dengan waifu/husbando sendiri. LOL.
Birthright Memang Untuk Noob Siri Fire Emblem!
Sebagai seorang noob dalam dunia Fire Emblem, saya memang tak pernah tahu elemen-elemen dalam Fire Emblem, bagaimana cara dan gaya game siri ini mahupun apa-apa mengenai game ini.

Birthright dibina developer untuk mereka yang noob macam saya. Tutorial yang disediakan memang sangat berguna. Tutorial yang ringkas dan padat, dan mempunyai gambar (tak macam sesetengah tutorial yang banyak teks – yaaaaa saya memandang awak Xenoblade Chronicles X!), memang memudahkan noob macam saya untuk mendalami siri Fire Emblem ini.
JomBaca: Xenoblade Chronicles X : Boleh Beli or Boleh Blah!?
Dengan difficulty yang senang, anda jangan risau kalau anda ingin cuba-cuba genre tactical RPG dan mengenali game yang hangat diperkatakan ramai ini.
Segala-galanya Mengenai Birthright Memang Sangat Terperinci!
Apa yang menarik mengenai FE Fates adalah setiap satu game nya mempunyai identiti tersendiri. Dalam Birthright, anda akan berpihak kepada negara Hoshido. Hoshido adalah sebuah negara yang diinspirasikan dari Asia, terutama sekali Jepun.
Setiap karakter, setiap pakaian, setiap senjata, setiap class, setiap perincian adalah berlandaskan budaya Asia. Berbanding dengan FE Fates Conquest yang berinspirasikan konsep Eropah untuk negara Nohr, tema Birthright adalah lebih aman dan tenang. Sesuai dengan negara Hoshido sendiri yang mementingkan keamanan. Sebab itu pihak Hoshido cuba mempertahankan negara mereka dari Nohr yang penuh kelam kabut.
Queen Mikoto membawa protagonist berjalan-jalan menghirup udara segar aman damai Hoshido
Dengan Birthright, segala-galanya adalah bertemakan keamanan dan kecantikan. Anda sendiri akan dapat rasakan tema ini. Semasa protagonist melawat Hoshido buat pertama kalinya, dia sendiri terasa tenang di Hoshido.
Saya memuji developer yang handal memberikan para pemain merasakan tema setiap game FE Fates. Para developer dengan setianya, sepanjang game ini, mencipta dan mengetengahkan karakter-karakter, latar belakang, latar suara & muzik, dan environment dengan tema Asia, aman dan tenang Hoshido.
Istana Hoshido anda dipenuhi pohon-pohon sakura
Dalam Birthright, senjata yang digunakan adalah seperti katana, naginata, shuriken, dan yumi bow. Manakala pihak Nohr dalam Conquest menggunakan senjata seperti dagger, sword, lancer, axe dan bow, yang berinspirasikan Eropah.
Inventory dalam FE Fates. Kadang-kadang, anda boleh mendapat senjata dari pihak musuh. Oleh sebab itu, anda boleh nampak ada senjata daripada Nohr di dalam inventory saya ini
Malah, nama-nama karakter Hoshido juga berdasarkan nama-nama Jepun seperti Ryoma, Takumi, Hinoka dan Sakura, berbanding dengan Nohr yang menggunakan nama Xander, Elise, Camille dan Leo.
Ryoma
Persekitaran dan latar belakang Hoshido pula penuh dengan pohon-pohon hijau dan pokok-pokok Sakura. Lagu latar yang digunakan semestinya juga berinspirasi dari Asia dan tetap dengan tema aman dan tenang.
Concept Art Istana di Hoshido
Pendek kata, saya sangat memuji developer yang boleh menghasilkan 2 buah game dengan tema yang berlainan! Betul-betul seperti peperangan Barat vs Timur!
Developer Tetap Dengan Tema Objektif Birthright!
Ya. Memang saya ada kata Birthright terlampau senang. Namun, ada sebab mengapa developer membuat Birthright terlalu senang.
Seperti saya katakan tadi, objektif utama Birthright adalah mempertahankan Hoshido dari serangan Nohr. Oleh sebab itulah, objektif sesuatu map hanyalah sama ada mengalahkan kesemua musuh atau membunuh boss map tersebut. Manakalah bagi Conquest pulak, seperti review Afiq, ceritanya adalah mengenai protagonist cuba untuk menghentikan peperangan dengan cuba menghentikan Nohr dari dalam. Oleh sebab itu, kebanyakan objektif map Conquest adalah mempertahankan sesuatu.

Saya betul-betul mengagumi pihak developer yang sangat konsisten dengan tema game mereka, baik dari jalan cerita, objektif sesuatu map, muzik latar dan segala-galanya lah!
Gameplay Yang Betul-Betul Ketagih!

Kepada mereka yang tidak biasa dengan genre tactical/strategy role-playing games , genre ini seperti anda bermain chess, tapi tak adalah terlalu ketat peraturan dan pergerakannya dengan chess.
Kotak biru menunjukkan jalan yang boleh dilalui karakter anda. Kotak merah menunjukkan kotak yang boleh anda pukul musuh anda, jika mereka ada dikotak tersebut
FE Fates menggabungkan elemen klasik tactical/strategy RPG dan elemen job class seperti Final Fantasy. Job class adalah penting untuk anda ketahui karakter mana perlu digunakan dalam sesebuah map.
Karakter anda boleh di upgrade menjadi class yang lebih advance. Selalunya ada cabang yang boleh anda pilih, seperti Sakura di atas
Setiap job class mempunyai senjata yang hanya class itu sahaja boleh pakai. Setiap senjata mempunyai kekuatan dan kelemahan masing-masing. Contohnya, job class seperti Sky Knight mempunyai kelemahan terhadap senjata yumi atau bow (sejenis alat memanah). Jadi, jika anda tahu musuh anda adalah dari kategori Sky Knight, anda mahukan karakter dengan job class Archer atau Sniper untuk melawan mereka. Dalam artikel BBoBB Afiq ada menceritakan dengan lebih terperinci mengenai job class ini.
Takumi sebagai archer
Ketika di awal permainan, setiap karakter sudah mempunyai job class masing-masing. Anda boleh, sama ada level up karakter anda dan kemudian upgrade job class karakter anda kepada class yang lebih advance, atau pun tukar terus job class lain yang anda rasa sesuai dengan karakter anda. Secara senangnya, FE Fates memberi anda kebebasan untuk mereka karakter-karakter party members anda ikut suka anda.
Upgrade class!
Apa yang menarik mengenai FE Fates adalah kewujudan combat animation ketika bertarung. Ketika anda bergerak menuju ke arah pihak lawan atau melakukan apa-apa sahaja perkara lain ketika di dalam map, anda akan disajikan dengan grafik ala-ala retro yang lama. Skrin kedua 3ds akan memaparkan stats anda atau pihak musuh. Jika anda meneruskan untuk melakukan sesuatu aksi, skrin pertama 3ds akan memaparkan combat animation ketika perlawanan.

Saya amat sukakan combat animation ini. Bergantung kepada job class karakter-karakter anda, masing-masing akan mempunyai cara dan gaya bertarung yang tersendiri. Animasi yang digunakan begitu smooth dan awesome! Kadang-kadang saya duduk di hujung kerusi, suspense dengan apa yang bakal terjadi. Kadang-kadang saya sendiri menjerit memberi sokongan kepada karakter-karakter semasa cutscenes, “Cepat laaaaa Ryoma! Jangan bagi teammate hang kena lenyek!”

Grafik Dan User Interface Yang Menarik!
Grafik dalam FE Fates bukanlah secanggih game-game macam The Division ataupun Uncharted. Ianya grafik simple 2D dan 3D dengan resolusi 400 pixels sahaja, sesuai la dengan saiz skrin sebuah 3DS.
Walaubagaimanapun, animasi ketika beberapa cutscenes adalah begitu smooth sekali. Tambahan pula dengan kebolehan 3D sebuah 3DS, memang cun sangat-sangat lah animasi dan grafiknya! Ada satu scene di mana Azura menari-nari di atas pentas dengan air mengelilinginya. Bagi saya, scene ini begitu indah sekali. Dengan 3D, air yang mengelilingi Azura bagaikan keluar daripada skrin! Bagi saya, ini adalah satu pengalaman bermain game yang lain dari yang lain!

User Interface (UI) yang digunakan ada 2 jenis, sama ada anda mahukan UI yang simple dan straight-to-the-point ada pilihan untuk “Simple UI” ataupun anda gemar banyak benda dan kira-kira, anda boleh memilih “Normal UI”. Secara peribadi, saya suka menggunakan Normal UI.
Normal UI
UI yang disediakan benar-benar akan membuat anda berfikir secara strategik ketika perlawanan. Total damage yang bakal dikenakan kepada musuh, critical hits yang mungkin jadi atau tidak, sama ada senjata anda boleh digunakan dengan jayanya untuk memukul musuh… semuanya ada disertakan dalam UI. Dengan gameplay yang ketagih dan UI yang benar-benar membantu macam ni, memang buat saya tak tido malam main game ni!
Saya juga sukakan option untuk tidak ada combat animations ketika tengah berlawan dengan pihak musuh. Walaupun saya ada menyatakan yang saya sukakan animasi ini, namun lama-lama rasa bosan la jugak sebab saya nak teruskan permainan cepat.
Option tanpa combat animations membenarkan anda bermain seperti klasik game Fire Emblem yang lama
Dengan memilih option untuk menutup combat animations ini, anda bagaikan kembali ke zaman lama, zaman retro gaming dahulu kala. Yang tinggal hanyalah bergerak dari kotak ke kotak, kemudian pilih command untuk karakter anda, dan seterusnya karakter bergerak dalam grafik 8/16-bit yang lama. Kadang-kadang terasa macam main game lain pulak. Geng gamer retro mesti sukakan option yang ini!
Dengan combat animations, anda dapat menonton beberapa special move karakter anda – contohnya seperti di atas – Kaze melalukan special move yang dipanggil Lethality
41 Karakter Yang Pelbagai Yang Boleh Dimainkan!
Saya memang tabik spring sama pihak developer bagi hal ini! Secara keseluruhannya, ada 41 karakter di dalam Birthright yang boleh anda kawal. Ya, saya tak tipu. Empat puluh satu! 41! Ini tidak termasuk karakter-karakter yang anda boleh tangkap di beberapa map yang membolehkan anda mengawal mereka jugak! Wow weee!
Antara karakter-karakter yang boleh dimainkan dalam Birthright
Dan setiap satu karakter direka sangat unik dan mempunyai cerita yang tersendiri. Begitu uniknya setiap karakter, sampai saya ingat setiap satu daripada mereka. Saya terkesan setiap kali ada karakter saya mati. Fuh, tak sanggup!
Anda bukanlah boleh dapat kesemua 41 karakter sekaligus di awal game. Semakin anda meneruskan story mode semakin ramai karakter anda boleh recruit.
Apa yang menarik mengenai FE Fates adalah sistem perkahwinan. Ya, anda boleh mengahwinkan karakter anda dengan sesiapa saja yang anda suka. Sistem kahwin ini bukan sahaja membolehkan anda mendapat karakter baru iaitu anak-anak hasil perkahwinan karakter anda, malah apabila karakter anda telah sampai ke tahap perkahwinan, ini bermakna kedua-dua karakter anda berada di tahap support yang paling tinggi.
Saya panggil ni, Team Anak-Anak, dengan beberapa orang besar membantu dari tepi hehe
Walaupun anda ada begitu ramai karakter yang boleh dimainkan, namun anda perlu memilih hanya beberapa sahaja ketika di awal perlawanan. Ini betul-betul buat saya dalam dilemma kerana saya sukakan kesemuanya!
Replayability Value Yang Tinggi!
Bagi sebuah game yang bergenre JRPG, FE Fates adalah sebuah game yang tak lah panjang mana gameplay nya. Sungguhpun saya ada melakukan sedikit grinding di sini sana, jumlah masa yang diambil untuk menghabiskan FE Fates adalah dalam 44 jam sahaja. Ini sangatlah sikit berbanding dengan game JRPG yang lain seperti Persona 4, Xenoblade Chronicles X dan lain-lain game genre JRPG lain, yang selalunya memakan masa lebih daripada 100 jam.
Jadi, adakah game ini berbaloi dibeli memandangkan sekejap je dah habis?
FE Fates membolehkan anda memilih sama ada mahu menjadi lelaki atau perempuan di awal permainan.

Saya memilih untuk menjadi lelaki pada playthrough yang pertama. Ini bermakna sepanjang permainan saya akan dikenali sebagai “brother”. Saya hanya boleh mendapat S support dengan perempuan sahaja, dan saya hanya boleh kahwin dengan perempuan sahaja. Di hujung-hujung permainan, saya tak sabar nak jadi perempuan pulak. Di playthrough yang pertama saya mula berkenalan dengan kesemua karakter lelaki di dalam Birthright. Dan saya mula mempunyai beberapa karakter kegemaran.
Sebagai seorang perempuan, saya tak sabarnya nak dating dengan kesemua karakter lelaki yang ada. Kerana percayalah, kesemua lelaki dalam Birthright memang merupakan ciri-ciri yang saya suka. Hehe.
Semasa playthrough yang pertama juga, saya ada kahwinkan beberapa karakter lelaki dan perempuan. Anda hanya boleh kahwinkan 1 lelaki dengan 1 perempuan sahaja. Ya, ini bukan macam di Malaysia di mana sang lelaki boleh kahwin sampai 4 ya. Ini FE Fates. 1 lelaki untuk 1 perempuan sahaja. Jika anda dah sampai tahap S support dengan satu karakter ini, anda tidak boleh lagi sampai ke tahap S support dengan karakter lain.

Setiap pasangan mempunyai cerita yang tersendiri. Contohnya, saya kahwinkan Rinkah dan Kaze bersama ketika di playthrough saya yang pertama. Cerita di antara Rinkah dan Kaze berkisar tentang Rinkah yang merupakan seorang perempuan yang garang dan gasar. Kaze pula seorang ninja yang menjadi kegilaan ramai perempuan. Tanpa memberi sebarang spoiler, boleh dikatakan cerita cinta di antara Kaze dan Rinkah berkisar mengenai bagaimana Kaze yang ikemen boleh jatuh cinta dengan Rinkah yang gasar.

Di playthrough yang kedua, saya bercadang untuk kahwinkan Kaze dengan karakter lain (mungkin dengan saya hehehe). Dan dari situ, satu cerita cinta yang lain bakal di unlock untuk anda tatapi. Fuh, indah sekali~

Sistem My Castle Yang Unik!
My castle adalah konsep multiplayer bagi game FE Fates. Setiap pemain akan mempunyai istana anda sendiri. Di sinilah anda akan berehat, membina kedai-kedai ataupun hot springs ataupun apa-apa sahaja untuk menaikkan stats dan upgrade senjata anda.
Setiap kedai dan bangunan yang dibina di istana anda boleh di upgrade. Tetapi anda memerlukan Dragon Vein Points (DVP). Untuk mendapatkan DVP, anda perlu meneruskan story mode ataupun dengan melawat dan berlawan di istana pemain lain.
Dalam Birthright, dengan cuba merampas takhta istana pemain lain, anda boleh menaikkan level anda dan menaikkan support dengan karakter party members anda. Ini berlainan dengan Conquest yang hanya membenarkan anda menaikkan support sahaja. Konsep grinding memang tak wujud dalam Conquest.
My castle saya
Jika anda berjaya merampas takhta pemain lain, anda boleh mendapatkan skill-skill pada karakter lain yang anda tak ada dengan harga diskaun, ataupun anda boleh recruit mana-mana karakter yang anda tidak ada lagi. Tapi setakat recruit je la, tak de komunikasi pun dengan karakter ini. Yang paling penting, anda bakal mendapat lebih banyak DVP berbanding melawat istana pemain lain sahaja.
Upgrade bangunan di istana anda bukan sahaja boleh menampahkan lagi senjata atau item yang lebih awesome. Bangunan-bangunan ini juga bakal memberikan stats yang lebih ketika pemain lain cuba menyerang istana anda.
Senang-senang, marilah melawat istana saya yang tak power sangat ni pon. Hehe.

Jadi, adakah FE Fates Birthright, Boleh Beli atau Boleh Blah?!
BOLEH BLAH! – Jika anda tidak sukakan grafik 2D dan 3D yang biasa-biasa, tidak sukakan game bergenre strategi/tactical,  tidak sukakan gameplay yang senang dan mahukan lebih banyak masa intim dengan waifu/husbando anda.
BOLEH BELI! – Jika anda memang peminat JRPG/tactical/strategi-RPG, ataupun anda mahu bermula bermain genre ini atau mula mengenali siri Fire Emblem, sukakan karakter yang boleh dikawal dengan sangat ramai, mahukan game dengan jalan cerita yang bagus dan direct-to-the-point, dan game yang santai dengan replayability value yang tinggi.
Fire Emblem Fates : Birthright adalah sebuah game yang cukup padat dan hebat. Kehebatan FE Fates ternyata terletak di dalam rekabentuk karakter-karakternya yang pelbagai dan gameplay yang ketagih. Tak rugi langsung saya beli Nintendo 3DS semata-mata game ini!

– Difficulty yang terlampau senang
– Ketiadaan “Petting Minigame” yang membuatkan masa bonding dengan karakter yang lain begitu bosan sekali
+ Gameplay yang sangat ketagih
+ Objektif game dikekalkan di setiap perincian
+ Grafik dan UI yang nice
+ 41 karakter yang boleh dimainkan – dan setiap satunya adalah unik dan memang meninggalkan memori untuk anda
+ Replayability value yang sangat tinggi!
+ Sistem kahwin dan kebolehan untuk mempunyai anak!


Pengarah Rise of the Tomb Raider Sertai Insomniac Games Sebagai Pengarah Reka Marvel’s Spider-Man

Seorang senior dalam industri video game, Brian Horton mengumumkan berita ini melalui laman Twitter beliau.

Beliau akan menyertai Insomniac Games dan berkhidmat dalam pembangunan Marvel’s Spider-Man sebagai pengarah reka bermula 1 Januari tahun hadapan.
https://twitter.com/BrianHortonArt/status/944775176662663168
Horton ialah seorang pembangun berpengalaman yang pernah mengendalikan kerja arahan seni sejak dari tahun 1994 di Disney Interactive. Selepas itu, beliau pernah bekerja di Electronic Arts, DreamWorks Interactive, The Collective dan Vivendi sebelum bertapak di Crystal Dynamics membangunkan Tomb Raider pada tahun 2009.
Selain itu, Horton juga pernah menjadi sebagai pengarah kreatif bagi campaign Call of Duty: Infinitive Warfare di Infinity Ward. Walau bagaimanapun, beliau sudah meninggalkan Activision pada bulan ini dan kebarangkalian sudah pun menyiapkan tugas beliau dalam game Call of Duty akan datang pada tahun 2019.
Kini, Horton akan bersiap sedia untuk melekat ke sarang lelabah Marvel’s Spider-Man yang bakal keluar pada tahun 2018 dan eksklusif untuk PS4.
JomBaca: PSX 2017: Saksikan Video Di Balik Tabir Membangunkan Game Adiwira Labah-Labah Terkenal, Marvel’s Spider-Man


Pedro Pascal Tak Pandai Main Game The Last of Us, Tak Mahu Terlalu Meniru Joel

Pedro Pascal telah mengadakan satu temu bual bersama majalah GQ. Antara topik yang dibualkan tentunya berkaitan projek beliau seterusnya, siri televisyen The Last of Us.
Apabila ditanyakan sama ada beliau sudah bermain game asal yang dibangunkan Naughty Dog, Pascal nampaknya mendedahkan yang beliau tidak terlalu pandai dalam bermain game.
“Sedihnya, saya tiada skil itu,” kata Pascal. “Saya ada cuba, kamu tahu. Dan hanya beberapa minit selepas itu saya terpaksa berikannya kepada anak saudara lelaki saya. Ia memang memerlukan satu jenis skil yang spesifik, dan saya tiada itu.”
Kemudian, apabila ditanyakan sama ada beliau ada menonton keseluruhan gameplay anak saudaranya bermain game itu, Pascal menyatakan yang beliau tidak mahu menontonnya terlalu banyak sehingga teringin terlalu banyak meniru Joel dalam game.
“Saya menontonnya selama yang saya boleh pada hari itu, dan saya perlu pergi dari Florida,” jawabnya. “Saya rasakan Joel sangat mengagumkan — saya merasakan segalanya merupakan satu pengalaman visual yang menakjubkan. Dan kemudian saya risau yang saya akan terlalu ingin meniru terlalu banyak, yang mana saya fikir mungkin bagus dalam sesetengah situasi, dan juga menjadi kesilapan dalam sesetengah situasi lain. Oleh itu, saya hanya mahu mewujudkan satu penjarakan yang sihat, dan untuk menjadikannya seperti itu, ia lebih di tangan Craig Mazin dan Neil Druckmann.
Baru-baru ini, dalam satu temu bual berasingan, Pascal ada menyatakan bahawa para peminat tidak akan kecewa dengan adaptasi yang sedang mereka lakukan untuk The Last of Us.

Tidak banyak jalan cerita yang didedahkan setakat ini, dan kita belum tahu berapa banyak musim akan diterbitkan, namun kita sudah mengetahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; Anna Torv sebagai Tess; Nick Offerman sebagai Bill; Murray Bartlett sebagai Frank; dan Storm Reid sebagai Riley.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Neil Druckmann juga merupakan salah seorang pengarah episod.
Gambar pertama dari set penggambaran pernah dikongsikan secara rasmi, memaparkan Joel, Sarah dan Tommy dalam satu babak di dalam sebuah kereta.
Penerbitan siri tv adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
HBO telah mendedahkan sebelum ini yang siri ini tidak akan mula tayangan pada 2022.
The Last of Us merupakan siri tv hasil kerjasama HBO dengan Sony Pictures.


Tarikh Pelancaran Ace Combat 7: Skies Unknown Ditunda Ke Tahun 2018

Ace Combat 7: Skies Unknown, game akan datang daripada siri game pertempuran udara yang klasik ini telah menundakan tarikh pengeluarannya ke tahun 2018. Penerbit Bandai Namco mengumumkannya hari ini.

Game ini asalnya adalah eksklusif untuk PS4. Bandai Namco mengumumkannya pada bulan Januari lalu bahawa ianya juga akan hadir ke Xbox One dan PC. Tapi ia masih mengekalkan sebahagian daripada kandungan eksklusif PS4 seperti penggunaan PlayStation VR.
Walaupun tarikh pelancarannya tidak pernah diberitahu, game itu dikatakan akan tiba pada hujung tahun ini. Namun, ianya sekarang telah ditundakan ke tahun 2018 agar mereka “mencapai visi” yang developer sudah tetapkan untuk game itu.
Penerbit Ace Combat 7, Kazutoki Kono menghuraikan keputusannya mengenai penundaan game tersebut:
“Kombinasi Unreal Engine 4 dan kuasa konsol generasi terkini dan perkakasan PC telah membuka ‘peluang setinggi langit’ untuk kami menghasilkan pengalaman terkini Ace Combat yang terbaik.”
Ace Combat 7 akan kembali ke elemen asal sirinya, menampilkan ciri latar belakang dunia sebenar yang diketengahkan dalam siri itu. Bandai Namco juga mengesahkan akan memberikan kepada peminatnya pandang pertama gameplay misi tanpa VR di E3 tahun ini.


Melihat Fanart Ini Akan Buat Korang Seperti Mahu PlayStation Dan Nintendo Bikin Game Bersama

Horizon Zero Dawn dan The Legend of Zelda: Breath of the Wild — dua game yang dilancarkan pada tahun 2017 yang menggondol banyak anugerah game terbaik. Pernah tak korang membayangkan bagaimana kalau dua game ini digabungkan menjadi satu?
Victor Herranz, artis 3D di Gameloft, telah melukis fanart yang sangat menarik, menggabungkan elemen-elemen dari Horizon Zero Dawn dan The Legend of Zelda: Breath of the Wild. Melihat lukisan beliau ini di ArtStation, terasa seperti mahukan PlayStation dan Nintendo menggabungkan kedua-dua game eksklusif mereka ini menjadi satu game.
Korang boleh lihat sendiri di bawah:

Terima kasih, Kotaku.


Burning Shores (DLC Horizon Forbidden West): Boleh Beli or Boleh Blah!?


Runut Bunyi Doom Ada Pentagram Dan 666

Pandai developer zaman sekarang masukkan easter egg dalam game. Kali ini, secara visual dalam soundtrack game itu.
Doom memang terkenal memberikan pelbagai easter egg sejak siri asalnya pada tahun 1993. Imej pentagram dan tulisan 666 dapat dilihat dalam lagu yang bertajuk “Cyberdemon”.
Imej ini dijumpai oleh seorang YouTuber Nerd Sauce.

Doom boleh diperolehi untuk pelantar PC, PlayStation 4 dan Xbox One.
JomBaca: Review Boleh Beli or Boleh Blah untuk Doom.


EA Sports Akan Perbaiki ‘Bicycle Kick’ Dalam FIFA 19 Melalui Kemaskini Terbaru

Selepas kira-kira sebulan dilancarkan, FIFA 19 akan mendapat kemaskini besar untuk gameplay yang pertama.

Antara fokus utama dalam kemaskini gameplay ini ialah memperbaiki ‘bicycle kick’. Sepakan yang sepatutnya sukar untuk dilakukan ini menjadi topik perbualan hangat selepas ia berlaku terlalu kerap. Di reddit, ramai pemain yang telah memuatnaik video bicycle kick masing-masing yang kelihatan seperti terlalu mudah untuk dilakukan. Korang boleh saksikan beberapa daripadanya di bawah:
 Backheel cross + bicycle goal. from FIFA

Siap boleh ‘double bicycle kick’:
 Double bicycle kick from FIFA

Selain sepakan lipat ini, EA Sports juga akan memperbaiki pelbagai aspek lain seperti pertukaran Game Plan di Pause Menu, membetulkan penjaga gol yang tidak mahu menangkap bola apabila ia berada berdekatan kaki, beberapa penambahbaikan dalam mode FUT dan banyak lagi yang korang boleh baca nota patch penuhnya di sini.
Kemaskini ini telahpun dikeluarkan ke platform PC, manakala untuk konsol PS4 dan Xbox One pula akan dikeluarkan tidak lama lagi.


Uncharted 4 Kini Sudah Siap Di-Develop, Sudahkah Anda Bersedia?

Anda sudah boleh menghitung hari untuk Uncharted 4 kerana ia sudah pun siap di-develop!

Dalam satu kenyataan yang dikeluarkan oleh Naughty Dog di laman Facebook, mereka telah mengumumkan bahawa game ini sudah melepasi tahap pembangunan, atau dalam kata lain, ia sudah siap di-develop.
Dalam post tersebut, mereka telah memuat naik sekeping gambar menu PS4, di mana kelihatan Uncharted 4 sedang dimuat turun, serta mengucapkan syabas kepada pasukan mereka yang telah menjayakan game ini. Mereka menambah, kini, mulalah penantian untuk menyampaikan game ini kepada para pemain.

Dalam masa yang sama, Creative Director Naughty Dog, Neil Druckmann juga telah memuat naik sekeping gambar disk Blu-ray di Twitter peribadinya yang tertera tarikh siapnya game ini – 17 Mac 2016. Dalam tweet tersebut, Druckmann mengatakan “setiap perjalanan pasti akan menemui pengakhiran.”

Every journey must come to an end. #gold #uncharted4 pic.twitter.com/hdEF50hj3E
— Dr. Uckmann (@Neil_Druckmann) March 19, 2016
Selepas tiga kali ditunda, episod terakhir Nathan Drake dalam Uncharted 4: A Thief End akan berada di pasaran pada 10 Mei 2016, eksklusif untuk PlayStation 4.
JomBaca: Naughty Dog Lancarkan Siri Video Di Balik Tabir Uncharted 4


Saksikan Gameplay Pertama Star Wars Battlefront II – 3 Kali Ganda Kandungan, Semuanya Adalah Percuma Untuk Semua Pemain

Setelah sekian lama memujuk hati ini untuk bersabar, akhirnya kita telah melihat gameplay Star Wars Battlefront II buat kali pertama.

Dalam acara EA Play yang baru sahaja berakhir sebentar tadi, kita telah disajikan dengan pelbagai maklumat baru mengenai Star Wars Battlefront II. Antara yang paling diketengahkan adalah kandungan dalam game ini kelak akan tiga kali ganda lebih banyak berbanding siri pertama Star Wars Battlefront yang dikeluarkan pada tahun 2015 lalu.
EA juga telah mengesahkan bahawa segala kandungan akan datang, termasuk karakter, map, dan game mode tambahan akan diberikan percuma kepada semua pemain. Dalam erti kata lain, tiada lagi DLC berbayar ditampilkan.
Dan yang kita nantikan selama ini, video gameplay trailer telah dilancarkan. Ia telah memperlihatkan pertarungan antara Clone Troopers dan Separatists, Rey dan Darth Maul, serta Yoda di Theed!

Dan yang lebih penting, setelah gameplay sebenar yang telah leaked lebih awal pada malam tadi, kita telah melihat Star Wars Battlefront II dimainkan secara langsung di acara tersebut. Korang boleh saksikannya pada masa 1:46:00 di bawah:

Star Wars Battlefront II akan dilancarkan di PC, PS4 dan Xbox One pada 17 November 2017.
JomBaca: Segalanya Tentang Star Wars Battlefront II Didedahkan – Trailer Penuh, Tarikh Pelancaran, Story Mode, Hero Pelbagai Era


Kelajuan Internet Akan Ditukar Kepada 128kbps Selepas Kuota 60GB Unifi Basic Habis

Berjanggut nak tunggu.

Kita telahpun mengetahui tentang kuota 60GB sebulan yang ditawarkan dalam pelan terbaru Unifi Basic. Sebelum ini, kami telah melaporkan yang apabila kuota tersebut habis, kelajuan asal 30Mbps akan dikurangkan kepada satu kelajuan yang masih belum diumumkan pada ketika itu.
Terbaru, Telekom Malaysia (TM) telah mengemaskini FAQ untuk pelan ini (terima kasih Amanz), mendedahkan berapakah kelajuan yang akan digunakan para pelanggan selepas kuota 60GB itu habis. Ya, kelajuan internet tersebut ialah 128kbps.
Buat masa ini, tiada pelan untuk pelanggan Unifi Basic menambah kuota sekiranya ia habis. Maksudnya, pelanggan perlu menunggu sehingga tarikh 1 haribulan untuk kuota tersebut kembali reset kepada 60GB semula.

Apa je gamers boleh buat dengan kelajuan 128kbps? Sah-sahlah nak main game online pun tak boleh. Bertabahlah.